text:
 Avis juridique important
 |
 21995D1230(05)
 Απόφαση αριθ. 3/95 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, της 19ης Δεκεμβρίου 1995 όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία προς τις Ευρωπαϊκές Κοινότητες
 Επίσημη Εφημερίδα αριθ. L 325 της 30/12/1995 σ. 0051 - 0064
 ΑΠΟΦΑΣΗ αριθ. 3/95 ΤΟΥ ΣΥΜΒΟΥΛΙΟΥ ΣΥΝΔΕΣΗΣμεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρουτης 19ης Δεκεμβρίου 1995όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία προς τις Ευρωπαϊκές Κοινότητες(95/574/ΕΚΑΧ)ΤΟ ΣΥΜΒΟΥΛΙΟ ΣΥΝΔΕΣΗΣ, Εκτιμώντας: ότι η ομάδα επαφών που αναφέρεται στο άρθρο 11 του πρωτοκόλλου αριθ. 2 της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, η οποία ετέθη σε ισχύ την 1η Φεβρουαρίου 1995 (1), συνήλθε στις 17 και 18 Οκτωβρίου 1995 για να συζητήσει τις τάσεις των εισαγωγών προϊόντων ΕΚΑΧ από τη Ρουμανία στην Κοινότητα και αναγνώρισε την ανάγκη διοικητικής διαδικασίας, με στόχο την ταχεία ενημέρωση σχετικά με τις τάσεις του εμπορίου, για να εξασφαλισθεί η επίτευξη των στόχων της συφωνίας 7ότι η εν λόγω διοικητική διαδικασία θα συμβάλει στην αύξηση της διαφάνειας και στην αποφυγή πιθανών εκτροπών εμπορίου 7ότι η ομάδα επαφών αποφάσισε έτσι να συστήσει στο Συμβούλιο Σύνδεσης, που δημιουργήθηκε βάσει του άρθρου 106 της συμφωνίας, την ανανέωση για την περίοδο μεταξύ 1ης Ιανουαρίου και 31 Δεκεμβρίου 1996 του συστήματος διπλού ελέγχου που εισήχθη το 1995 με την απόφαση αριθ. 2/95 του Συμβουλίου Σύνδεσης (2) 7ότι τα μέρη επιθυμούν να προωθήσουν την ορθή και ισόρροπη ανάπτυξη του εμπορίου χάλυβα μεταξύ της Κοινότητας και της Ρουμανίας 7ότι το Συμβούλιο Σύνδεσης, αφού έλαβε όλες τις σχετικές πληροφορίες, αποφάσισε ότι η αποδεκτή λύση για τα δύο μέρη, η οποία διαταράσσει το λιγότερο δυνατό τη λειτουργία της συμφωνίας, είναι η ανανέωση του συστήματος διπλού ελέγχου, χωρίς ποσοτικά όρια, για τις εισαγωγές στην Κοινότητα ορισμένων προϊόντων χάλυβα που καλύπτονται από τη συνθήκη ΕΚΑΧ, από την 1η Ιανουαρίου μέχρι τις 31 Δεκεμβρίου 1996, ΑΠΟΦΑΣΙΖΕΙ: Άρθρο 1 1. Για την περίοδο από 1ης Ιανουαρίου μέχρι 31 Δεκεμβρίου 1996, οι εισαγωγές στην Κοινότητα των προϊόντων που παρατίθενται στο παράρτημα I, καταγωγής Ρουμανίας, υπόκεινται στην προσκόμιση άδειας εισαγωγής σύμφωνης με το υπόδειγμα που παρατίθεται στο παράρτημα II, την οποία εκδίδουν οι αρχές της Κοινότητας. 2. Η κατάταξη των προϊόντων που καλύπτει η παρούσα απόφαση γίνεται βάσει της δασμολογικής και στατιστικής ονοματολογίας της Κοινότητας (εφεξής καλούμενης «συνδυασμένη ονοματολογία», ή εν συντομία «ΣΟ»). Η καταγωγή των προϊόντων που καλύπτει η παρούσα απόφαση καθορίζεται σύμφωνα με τους ισχύοντες κανόνες της Κοινότητας. 3. Επιπλέον, για την περίοδο από 1ης Ιανουαρίου μέχρι 31 Δεκεμβρίου 1996, για τις εισαγωγές στην Κοινότητα των προϊόντων σιδήρου και χάλυβα καταγωγής Ρουμανίας που παρατίθενται στο παράρτημα I, απαιτείται η έκδοση άδειας εξαγωγής από τις αρμόδιες ρουμανικές αρχές. Ο εισαγωγέας οφείλει να προσκομίσει το πρωτότυπο της άδειας εξαγωγής το αργότερο στις 31 Μαρτίου του έτους που ακολουθεί το έτος αποστολής των εμπορευμάτων που καλύπτει η άδεια. Η αποστολή θεωρείται ότι πραγματοποιείται κατά την ημερομηνία φόρτωσης των


text: εμπορευμάτων προς εξαγωγή. 4. Η άδεια εξαγωγής πρέπει να είναι σύμφωνη με το υπόδειγμα που παρατίθεται στο παράρτημα III. Ισχύει για όλες τις εξαγωγές στο τελωνειακό έδαφος της Κοινότητας. 5. Η Ρουμανία κοινοποιεί στην Επιτροπή των Ευρωπαϊκών Κοινοτήτων τα ονόματα και τις διευθύνσεις των ρουμανικών κρατικών αρχών οι οποίες έχουν την εξουσιοδότηση να εκδίδουν και να επαληθεύουν τις άδειες εξαγωγής μαζί με τα δείγματα των υπογραφών και των σφραγίδων που χρησιμοποιούν. Επίσης, η Ρουμανία κοινοποιεί στην Επιτροπή οποιαδήποτε μεταβολή αυτών των στοιχείων. 6. Στο παράρτημα IV παρατίθενται ορισμένες τεχνικές διατάξεις σχετικά με την εφαρμογή του συστήματος διπλού ελέγχου. Άρθρο 2 1. Η Ρουμανία αναλαμβάνει να υποβάλει στην Κοινότητα ακριβείς στατιστικές πληροφορίες όσον αφορά τις άδειες εξαγωγής που εκδίδουν οι ρουμανικές αρχές σύμφωνα με το άρθρο 1. Οι πληροφορίες αυτές διαβιβάζονται στην Κοινότητα στο τέλος του μήνα που ακολουθεί το μήνα που καλύπτουν. 2. Η Κοινότητα αναλαμβάνει να υποβάλει στις ρουμανικές αρχές τις ακριβείς στατιστικές πληροφορίες όσον αφορά τις άδειες εισαγωγής που εκδίδουν τα κράτη μέλη για τα προϊόντα που παρατίθενται στο παράρτημα I. Οι πληροφορίες αυτές διαβιβάζονται στις ρουμανικές αρχές στο τέλος του μήνα που ακολουθεί το μήνα που καλύπτουν. Άρθρο 3 Εάν χρειαστεί, κατόπιν αιτήσεως ενός μέρους, διενεργούνται διαβουλεύσεις για την επίλυση τυχόν προβλημάτων κατά την εφαρμογή της απόφασης. Οι διαβουλεύσεις λαμβάνουν χώρα αμέσως. Όλες οι διαβουλεύσεις στο πλαίσιο αυτού του άρθρου διεξάγονται και από τα δύο μέρη με πνεύμα συνεργασίας και με την επιθυμία να βρεθούν λύσεις στις μεταξύ τους διαφορές. Άρθρο 4 Όλες οι κοινοποιήσεις πρέπει να αποστέλλονται: - σε ό,τι αφορά την Κοινότητα, στην Επιτροπή των Ευρωπαϊκών Κοινοτήτων (ΓΔ I/D/2 και ΓΔ III/C/2), - σε ό,τι αφορά τη Ρουμανία, στην Αποστολή της Ρουμανίας στις Ευρωπαϊκές Κοινότητες και στο Υπουργείο Εμπορίου της Ρουμανίας. Άρθρο 5 Η παρούσα απόφαση είναι δεσμευτική για την Κοινότητα και τη Ρουμανία που λαμβάνουν τα αναγκαία μέτρα για την εφαρμογή της. Άρθρο 6 Η παρούσα απόφαση αρχίζει να ισχύει την ημερομηνία της υπογραφής της. Εφαρμόζεται από την 1η Ιανουαρίου 1996. Βρυξέλλες, 19 Δεκεμβρίου 1995. Για το Συμβούλιο ΣύνδεσηςΟ ΠρόεδροςL. ATIENZA SERNA(1) ΕΕ αριθ. L 357 της 31. 12. 1994, σ. 2. (2) ΕΕ αριθ. L 304 της 16. 12. 1995, σ. 40. ΠΑΡΑΡΤΗΜΑ Ι ΡΟΥΜΑΝΙΑ Κατάλογος προϊόντων που υπόκεινται στο σύστημα διπλού ελέγχου (1996) 7202 11 207202 11 807202 99 117203 90 007206 10 007206 90 007208 10 007208 25 007208 26 007208 27 007208 36 007208 37 107208 37 907208 38 107208 38 907208 39 107208 39 907208 40 107208 40 907208 51 107208 51 307208 51 507208 51 917208 51 997208 52 107208 52 917208 52 997208 53 107208 53 907208 54 107208 54 907208 90 107209 15 007209 16 107209 16 907209 17 107209 17 907209 18 107209 18 917209 18 997209 25 007209 26 107209 26 907209 27 107209 27 907209 28 107209 28 907209 90 107210 11 107210 12 117210 12 197210 20 107210 30 107210 41 107210 49 107210 50 107210 61 107210 69 107210 70 317210 70 397210 90 317210 90 337210 90 387211 13 007211

type: contracts

jurisdiction: EU


text: 14 107211 14 907211 19 207211 19 907211 23 107211 23 517211 29 207211 90 117212 10 107212 10 917212 20 117212 30 117212 40 107212 40 917212 50 317212 50 517212 60 117212 60 917213 10 007213 20 007213 91 107213 91 207213 91 417213 91 497213 91 707213 91 907213 99 107213 99 907214 20 007214 30 007214 91 107214 91 907214 99 107214 99 317214 99 397214 99 507214 99 617214 99 697214 99 807214 99 907215 90 107216 10 007216 21 007216 22 007216 31 117216 31 197216 31 917216 31 997216 32 117216 32 197216 32 917216 32 997216 33 107216 33 907216 40 107216 40 907216 50 107216 50 917216 50 997216 99 107219 11 007219 12 107219 12 907219 13 107219 13 907219 14 107219 14 907219 21 107219 21 907219 22 107219 22 907219 23 007219 24 007219 31 007219 32 107219 32 907219 33 107219 33 907219 34 107219 34 907219 35 107219 35 907219 90 107220 11 007220 12 007220 20 107220 90 117220 90 317221 00 107221 00 907222 11 117222 11 197222 11 217222 11 297222 11 917222 11 997222 19 107222 19 907222 30 107222 40 107222 40 307225 11 007225 19 107225 19 907225 20 207225 30 007225 40 207225 40 507225 40 807225 50 007225 91 107225 92 107225 99 107226 11 107226 19 107226 19 307226 20 207226 91 107226 91 907226 92 107226 93 207226 94 207226 99 207227 10 007227 20 007227 90 107227 90 507227 90 957228 10 107228 10 307228 20 117228 20 197228 20 307228 30 207228 30 417228 30 497228 30 617228 30 697228 30 707228 30 897228 60 107228 70 107228 70 317228 80 107228 80 907301 10 00 ΠΑΡΑΡΤΗΜΑ II >ΑΝΑΦΟΡΑ ΣΕ ΦΗΛΜ> ΠΑΡΑΡΤΗΜΑ III >ΑΝΑΦΟΡΑ ΣΕ ΦΗΛΜ>ΑΔΕΙΑ ΕΞΑΓΩΓΗΣ (προϊόντα ΕΚΑΧ)1. Εξαγωγέας (ονοματεπώνυμο, πλήρης διεύθυνση, χώρα)2. Αριθμός3. Έτος4. Ομάδα προϊόντων5. Παραλήπτης (ονοματεπώνυμο, πλήρης διεύθυνση, χώρα)6. Χώρα καταγωγής7. Χώρα προορισμού8. Τόπος και ημερομηνία φόρτωσης - Μεταφορικό μέσο9. Συμπληρωματικά στοιχεία10. Περιγραφή εμπορευμάτων - Κατασκευαστής11. Κωδικός ΣΟ12. Ποσότητα (1)13. Αξία fob (2)14. ΒΕΒΑΙΩΣΗ ΤΗΣ ΑΡΜΟΔΙΑΣ ΑΡΧΗΣ15. Αρμόδια αρχή (επωνυμία, πλήρης διεύθυνση, χώρα)>ΑΝΑΦΟΡΑ ΣΕ ΦΗΛΜ>τόπος., . (Υπογραφή)(Σφραγίδα)>ΑΝΑΦΟΡΑ ΣΕ ΦΗΛΜ>(1) Αναγράψατε το καθαρό βάρος (σε kg) καθώς και την ποσότητα εκφρασμένη στην οριζόμενη μονάδα μέτρησης, όταν αυτή είναι διαφορετική από το καθαρό βάρος. (2) Στο νόμισμα της σύμβασης πώλησης. ΠΑΡΑΡΤΗΜΑ IV ΡΟΥΜΑΝΙΑ ΤΕΧΝΙΚΟ ΠΑΡΑΡΤΗΜΑ ΓΙΑ ΤΟ ΣΥΣΤΗΜΑ ΔΙΠΛΟΥ ΕΛΕΓΧΟΥ 1. Τα έντυπα των αδειών εξαγωγής έχουν διαστάσεις 210 Χ 297 mm. Το χαρτί που χρησιμοποιείται πρέπει να είναι λευκό χαρτί γραφής, διαβρεγμένο με κόλλα χωρίς μηχανικούς πολτούς, βάρους τουλάχιστον 25 g/m2. Τυπώνεται στα αγγλικά. Σε περίπτωση που συμπληρώνεται ιδιοχείρως, οι καταχωρίσεις πρέπει να γίνονται με μελάνι και με κεφαλαία γράμματα. Αυτά τα έγγραφα μπορούν να περιλαμβάνουν περισσότερα αντίγραφα τα οποία πρέπει να φέρουν δεόντως αυτή την ένδειξη. Εάν τα έντυπα περιλαμβάνουν περισσότερα αντίγραφα μόνον το πρώτο αποτελεί το πρωτότυπο. Αυτό το αντίγραφο φέρει την ευκρινή ένδειξη «πρωτότυπο» και τα αντίγραφα την ένδειξη «αντίγραφο». Μόνο το πρωτότυπο γίνεται δεκτό από τις αρμόδιες


text: αρχές της Κοινότητας ως κατάλληλο να χρησιμοποιηθεί για τον έλεγχο των εξαγωγών στην Κοινότητα σύμφωνα με τις διατάξεις του συστήματος διπλού ελέγχου. 2. Κάθε έγγραφο φέρει τυποποιημένο αύξοντα αριθμό, έντυπο ή όχι, με τον οποίο μπορεί να προσδιορισθεί. Ο αριθμός αυτός αποτελείται από τα παρακάτω στοιχεία: - δύο γράμματα που προσδιορίζουν τη χώρα εξαγωγής ως εξής: RO, - δύο γράμματα που προσδιορίζουν το κράτος μέλος όπου προβλέπεται να πραγματοποιηθεί ο εκτελωνισμός, ως εξής: BE = ΒέλγιοDK = ΔανίαDE = ΓερμανίαEL = ΕλλάδαES = ΙσπανίαFR = ΓαλλίαIE = ΙρλανδίαIT = ΙταλίαLU = ΛουξεμβούργοNL = Κάτω ΧώρεςAT = ΑυστρίαPT = ΠορτογαλίαFI = ΦινλανδίαSE = ΣουηδίαGB = Ηνωμένο Βασίλειο, - ένα μονοψήφιο αριθμό που αναφέρεται στο έτος, και που αντιστοιχεί το τελευταίο στοιχείο του αντίστοιχου έτους, δηλ. 6 για 1996, - ένα διψήφιο αριθμό από 01 έως 99, που αντιστοιχεί στην εκάστοτε αρμόδια υπηρεσία έκδοσης του εγγράφου στη χώρα εξαγωγής, - έναν πενταψήφιο αριθμό ο οποίος αυξάνεται προοδευτικά από 00001 έως 99999 και παραχωρείται στο κράτος μέλος όπου προβλέπεται να γίνει ο εκτελωνισμός. 3. Οι άδειες εξαγωγής ισχύουν επί τέσσερις μήνες από την ημερομηνία έκδοσής τους. Οι άδειες εξαγωγής δύνανται να ανανεωθούν ή να παραταθούν. 4. Εφόσον ο εισαγωγέας πρέπει να προσκομίζει το πρωτότυπο της άδειας εξαγωγής όταν ζητεί την έκδοση άδειας εισαγωγής, οι άδειες εξαγωγής πρέπει, στο μέτρο του δυνατού, να αναφέρονται σε μεμονωμένες εμπορικές συναλλαγές και όχι σε συνολικές συμβάσεις. 5. Δεν απαιτείται από τη Ρουμανία η αναγραφή τιμών επί της αδείας εξαγωγής εάν είναι απαραίτητο να διαφυλαχθεί το εμπορικό απόρρητο. Στις περιπτώσεις αυτές, στο τετραφωνίδιο 9 της άδειας εξαγωγής πρέπει να αναφέρεται ο λόγος για τον οποίο δεν αναγράφονται στοιχεία σχετικά με τις τιμές καθώς και ότι αυτές είναι διαθέσιμες στις αρμόδιες αρχές της Κοινότητας εφόσον τις ζητήσουν. 6. Οι άδειες εξαγωγής μπορεί να εκδίδονται μετά την αποστολή των προϊόντων στα οποία αναφέρονται. Στις περιπτώσεις αυτές πρέπει να φέρουν την ένδειξη ότι έχουν εκδοθεί αναδρομικά, δηλαδή «issued retrospectively». 7. Σε περίπτωση κλοπής, απώλειας ή καταστροφής μιας άδειας εξαγωγής, ο εξαγωγέας δύναται να ζητήσει από τις αρμόδιες κρατικές αρχές που εξέδωσαν το έγγραφο να του χορηγήσουν αντίγραφο βάσει των εγγράφων εξαγωγής που βρίσκονται στην κατοχή του. Το αντίγραφο κάθε τέτοιου πιστοποιητικού φέρει την ένδειξη «αντίγραφο». Στο αντίγραφο πρέπει να αναγράφει η ημερομηνία της αρχικής αδείας εξαγωγής. 8. Οι αρμόδιες αρχές της Κοινότητας πρέπει να ενημερώνονται αμέσως για την απόσυρση ή τροποποίηση κάθε άδειας εξαγωγής που έχει εκδοθεί και, όπου κρίνεται κατάλληλο, για τους λόγους αυτής της ενέργειας.


text:
 31.1.2009
 EL
 Επίσημη Εφημερίδα της Ευρωπαϊκής Ένωσης
 L 29/55
 ΑΠΌΦΑΣΗ αριθ. 1/2009 ΤΗΣ ΜΕΙΚΤΉΣ ΕΠΙΤΡΟΠΉΣ ΕΚ-ΕΛΒΕΤΊΑΣ
 της 14ης Ιανουαρίου 2009
 για την αντικατάσταση των πινάκων ΙΙΙ και IV στοιχείο β) του πρωτοκόλλου αριθ. 2
 (2009/84/ΕΚ)
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη:
 τη συμφωνία μεταξύ της Ευρωπαϊκής Οικονομικής Κοινότητας, αφενός, και της Ελβετικής Συνομοσπονδίας, αφετέρου, που υπεγράφη στις Βρυξέλλες στις 22 Ιουλίου 1972, εφεξής αναφερόμενη ως «η συμφωνία», όπως τροποποιήθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας, που τροποποιεί τη συμφωνία ως προς τις διατάξεις που εφαρμόζονται για τα μεταποιημένα γεωργικά προϊόντα, η οποία υπεγράφη στο Λουξεμβούργο στις 26 Οκτωβρίου 2004, και το πρωτόκολλο αριθ. 2 αυτής και ιδίως το άρθρο 7,
 Εκτιμώντας τα ακόλουθα:
 (1)
 Για την εφαρμογή του πρωτοκόλλου αριθ. 2 της συμφωνίας, η μεικτή επιτροπή καθορίζει εγχώριες τιμές αναφοράς για τα συμβαλλόμενα μέρη.
 (2)
 Οι πραγματικές τιμές στις εγχώριες αγορές των συμβαλλόμενων μερών, όσον αφορά τις πρώτες ύλες για τις οποίες εφαρμόζονται μέτρα αντιστάθμισης τιμών, έχουν αλλάξει.
 (3)
 Ως εκ τούτου, είναι αναγκαίο να επικαιροποιηθούν αναλόγως οι τιμές αναφοράς και τα ποσά που αναφέρονται στους πίνακες III και IV στοιχείο β) του πρωτοκόλλου αριθ. 2.
 (4)
 Καθώς η αστάθεια των αγορών αναμένεται να συνεχιστεί, τα συμβαλλόμενα μέρη θα ανταλλάσσουν πληροφορίες ως προς τις εγχώριες τιμές, σε διμηνιαία βάση και αν διαπιστωθούν σημαντικές διαφορές ενδέχεται να ακολουθήσει τροποποίηση της παρούσας απόφασης,
 ΑΠΟΦΑΣΙΣΕ ΤΑ ΕΞΗΣ:
 Άρθρο 1
 Οι πίνακες III και IV στοιχείο β) του πρωτοκόλλου αριθ. 2 αντικαθίστανται από τους πίνακες του παραρτήματος I και του παραρτήματος II της παρούσας απόφασης
 Άρθρο 2
 Η παρούσα απόφαση εφαρμόζεται από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
 Βρυξέλλες, 14 Ιανουαρίου 2009.
 Για τη Μεικτή Επιτροπή
 Ο Πρόεδρος
 Alan SEATTER
 ΠΑΡΑΡΤΗΜΑ Ι
 «ΠΙΝΑΚΑΣ III
 Εγχώριες τιμές αναφοράς της ΕΚ και της Ελβετίας
 Γεωργική πρώτη ύλη
 Εγχώρια ελβετική τιμή αναφοράς
 CHF ανά 100 kg καθαρού βάρους
 Εγχώρια κοινοτική τιμή αναφοράς
 CHF ανά 100 kg καθαρού βάρους
 Άρθρο 4 παράγραφος 1
 Εφαρμόζεται στην ελβετική πλευρά
 Διαφορά ελβετικής/κοινοτικής τιμής αναφοράς
 CHF ανά 100 kg καθαρού βάρους
 Άρθρο 3 παράγραφος 3
 Εφαρμόζεται στην κοινοτική πλευρά
 Διαφορά ελβετικής/κοινοτικής τιμής αναφοράς
 EUR ανά 100 kg καθαρού βάρους
 Σίτος μαλακός
 59,11
 25,74
 33,35
 0,00
 Σίτος σκληρός
 52,93
 51,73
 1,20
 0,00
 Σίκαλη
 53,63
 21,70
 31,95
 0,00
 Κριθάρι
 27,21
 27,21
 —
 —
 Καλαμπόκι
 23,31
 23,31
 —
 —
 Άλευρα μαλακού σίτου
 111,26
 46,02
 65,25
 0,00
 Πλήρες γάλα σε σκόνη
 678,50
 386,70
 291,80
 0,00
 Αποκορυφωμένο γάλα σε σκόνη
 555,19
 321,37
 233,80
 0,00
 Βούτυρο
 1 005,04
 397,76
 607,30
 0,00
 Λευκή ζάχαρη
 —
 —
 —
 —
 Αυγά (1)
 212,80
 174,80
 38,00
 0,00
 Πατάτες νωπές
 42,00
 23,80
 18,20
 0,00
 Φυτικό λίπος (2)
 381,00
 160,00
 221,00
 0,00
 (1) Με βάση τις τιμές για αυγά πουλιών σε υγρή κατάσταση, όχι σε κέλυφος, πολλαπλασιασμένες με το συντελεστή 0,85.
 (2) Τιμές για φυτικά λίπη (για τις βιομηχανίες αρτοσκευασμάτων και τροφίμων) με περιεκτικότητα σε λιπαρές ουσίες 100 %.»
 ΠΑΡΑΡΤΗΜΑ II
 «ΠΙΝΑΚΑΣ IV
 β)
 Τα βασικά ποσά για γεωργικές πρώτες ύλες στα οποία βασίζεται ο υπολογισμός των γεωργικών στοιχείων:
 Γεωργική πρώτη ύλη
 Εφαρμόζεται στην


text:
ελβετική πλευρά Άρθρο 3 παράγραφος 2
 Ισχύον βασικό ποσό
 CHF ανά 100 kg καθαρού βάρους
 Εφαρμόζεται στην πλευρά ΕΕ Άρθρο 4 παράγραφος 2
 Ισχύον βασικό ποσό
 EUR ανά 100 kg καθαρού βάρους
 Σίτος μαλακός
 28,00
 0,00
 Σίτος σκληρός
 1,00
 0,00
 Σίκαλη
 27,00
 0,00
 Κριθάρι
 —
 —
 Καλαμπόκι
 —
 —
 Άλευρα μαλακού σίτου
 55,00
 0,00
 Πλήρες γάλα σε σκόνη
 248,00
 0,00
 Αποκορυφωμένο γάλα σε σκόνη
 199,00
 0,00
 Βούτυρο
 516,00
 0,00
 Λευκή ζάχαρη
 —
 —
 Αυγά
 32,00
 0,00
 Πατάτες νωπές
 15,00
 0,00
 Φυτικό λίπος
 188,00
 0,00»


text:
 Avis juridique important
 |
 22003A1009(02)
 Συμφωνία για την τροποποίηση του πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (PECA)
 Επίσημη Εφημερίδα αριθ. L 256 της 09/10/2003 σ. 0021 - 0022
 Συμφωνίαγια την τροποποίηση του πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (PECA)Η ΕΥΡΩΠΑΪΚΗ ΚΟIΝΟΤΗΤΑ ΚΑΙ Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ, εφεξής "τα μέρη",ΕΧΟΝΤΑΣ ΥΠΟΨΗ ότι, στις 26 Φεβρουαρίου 2001, τα μέρη συνήψαν πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (PECA)(1) (στο εξής "πρωτόκολλο"),ΕΧΟΝΤΑΣ ΥΠΟΨΗ ότι το πρωτόκολλο, στο άρθρο 8, περιορίζει την εφαρμογή του πρωτοκόλλου σε βιομηχανικά προϊόντα, καταγωγής των μερών, σύμφωνα με μη προτιμησιακούς κανόνες καταγωγής,ΕΚΤΙΜΩΝΤΑΣ ότι, με στόχο τη βελτίωση του εμπορίου μεταξύ των μερών, για την απλοποίηση της λειτουργίας του πρωτοκόλλου και για τη βελτίωση της εναρμόνισης με τη θέση που θα ισχύσει μετά την προσχώρηση της Δημοκρατίας της Ουγγαρίας στην Ευρωπαϊκή Ένωση, ο περιορισμός του άρθρου 8 του πρωτοκόλλου, θα πρέπει να διαγραφεί, μέσω τροποποίησης του πρωτοκόλλου,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Τροποποίηση του πρωτοκόλλουΤο πρωτόκολλο τροποποιείται ως ακολούθως:Το άρθρο 8 αντικαθίσταται από το ακόλουθο κείμενο:"Άρθρο 8ΚαταγωγήΟι διατάξεις του παρόντος πρωτοκόλλου ισχύουν για τα βιομηχανικά προϊόντα ανεξαρτήτως της καταγωγής τους.".Άρθρο 2Έναρξη ισχύοςΗ παρούσα συμφωνία αρχίζει να ισχύει την πρώτη ημέρα του δεύτερου μήνα μετά την ημερομηνία κατά την οποία τα μέρη ανταλλάσσουν τις διπλωματικές διακοινώσεις σχετικά με την ολοκλήρωση των αντίστοιχων διαδικασιών για την υιοθέτηση της παρούσας συμφωνίας.Η παρούσα συμφωνία συντάσσεται σε δύο πρωτότυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φινλανδική και ουγγρική γλώσσα· όλα τα κείμενα είναι εξίσου αυθεντικά.Hecho en Bruselas, el treinta y uno de julio de dos mil tres./Udfærdiget i Bruxelles den unogtredivte juli to tusind og tre./Geschehen zu Brüssel am einunddreißigsten Juli zweitausendunddrei./Έγινε στις Βρυξέλλες, στις τριάντα μία Ιουλίου δύο χιλιάδες τρία./Done at Brussels on the thirty-first day of July in the year two thousand and three./Fait à Bruxelles, le trente-et-un juillet deux mille trois./Fatto a Bruxelles, addì trentuno luglio duemilatre./Gedaan te Brussel, de eenendertigste juli tweeduizenddrei./Feito em Bruxelas, em trinta e um de Julho de dois mil e três./Tehty Brysselissä kolmantenakymmenentenäensimmäisenä päivänä heinäkuuta vuonna kaksituhattakolme./Som skedde i Byssel den trettioförsta juli tjugohundratre./Készült Brüsszelben, 2003. július 31-én.Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar>PIC FILE= "L_2003256EL.002201.TIF">A Magyar Köztársaság nevében>PIC FILE= "L_2003256EL.002202.TIF">(1) ΕΕ L 135 της 17.5.2001, σ. 37.


text:
 30.9.2021
 EL
 Επίσημη Εφημερίδα της Ευρωπαϊκής Ένωσης
 L 347/173
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το δημόσιο διεθνές δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, το οποίο διατίθεται στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός του ΟΗΕ αριθ. 149 — Ενιαίες διατάξεις σχετικά με την έγκριση διατάξεων (φανών) και συστημάτων οδικού φωτισμού για μηχανοκίνητα οχήματα [2021/1720]
 Ενσωματώνει όλο το έγκυρο κείμενο έως το:
 συμπλήρωμα 3 στην αρχική έκδοση του κανονισμού — Ημερομηνία έναρξης ισχύος: Πέμπτη, 30 Σεπτεμβρίου 2021
 Το παρόν έγγραφο αποτελεί απλώς εργαλείο τεκμηρίωσης. Τα αυθεντικά και νομικώς δεσμευτικά κείμενα είναι τα ακόλουθα:
 —
 ECE/TRANS/WP.29/2018/158/Αναθ.1
 —
 ECE/TRANS/WP.29/2019/82
 —
 ECE/TRANS/WP.29/2019/125
 —
 ECE/TRANS/WP.29/2020/33 και
 —
 ECE/TRANS/WP.29/2021/46
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Διοικητικές διατάξεις
 4.
 Γενικές τεχνικές απαιτήσεις
 5.
 Ειδικές τεχνικές απαιτήσεις
 6.
 Μεταβατικές διατάξεις
 ΠΑΡΑΡΤΗΜΑΤΑ
 1
 Επικοινωνία
 2
 Ελάχιστες απαιτήσεις για τις διαδικασίες έλεγχου της συμμόρφωσης της παραγωγής
 3
 Ελάχιστες απαιτήσεις δειγματοληψίας από επιθεωρητή
 4
 Σφαιρικό σύστημα μέτρησης συντεταγμένων και θέσεις σημείων δοκιμής
 5
 Διαδικασία στόχευσης, επαλήθευση με όργανα του «μεταιχμίου φωτεινής-σκοτεινής περιοχής» για τις ασύμμετρες δέσμες διασταύρωσης
 6
 Ορισμός και ευκρίνεια της οριζόντιας γραμμής «μεταιχμίου φωτεινής-σκοτεινής περιοχής» και διαδικασία στόχευσης μέσω αυτής της γραμμής «μεταιχμίου φωτεινής-σκοτεινής περιοχής» για συμμετρικούς προβολείς δέσμης διασταύρωσης και εμπρόσθιους φανούς ομίχλης
 7
 Δοκιμές σταθερότητας της φωτομετρικής απόδοσης διατάξεων οδικού φωτισμού σε λειτουργία (εκτός των φανών στροφής)
 Προσάρτημα 1 — Επισκόπηση των λειτουργικών περιόδων σχετικά με τη δοκιμή για τη σταθερότητα της φωτομετρικής απόδοσης
 Προσάρτημα 2 — Μείγμα δοκιμής για τη δοκιμή ρυπαρού προβολέα
 8
 Απαιτήσεις για διατάξεις οδικού φωτισμού (εκτός των φανών στροφής) που ενσωματώνουν φακούς από πλαστικό υλικό — δοκιμή φακών ή δειγμάτων υλικού
 Προσάρτημα 1 — Χρονολογική σειρά των δοκιμών υλικών
 Προσάρτημα 2 — Μέθοδος μέτρησης της διάχυσης και της μετάδοσης του φωτός
 Προσάρτημα 3 — Μέθοδος δοκιμής με ψεκασμό
 Προσάρτημα 4 — Δοκιμή προσκόλλησης κολλητικής ταινίας
 9
 Απαιτήσεις για τα δομοστοιχεία LED και τις διατάξεις οδικού φωτισμού (εκτός των φανών στροφής) που περιλαμβάνουν δομοστοιχεία LED και/ή φωτεινές πηγές LED
 10
 Γενική αναπαράσταση της κύριας δέσμης διασταύρωσης και των διατάξεων που εκπέμπουν δέσμη πορείας, καθώς και των σχετικών επιλογών φωτεινής πηγής
 11
 Κέντρο αναφοράς
 12
 Σημάνσεις σχετικά με την τάση
 13
 Διάταξη σημάτων έγκρισης
 14
 Έντυπα περιγραφής
 ΕΙΣΑΓΩΓΗ
 Ο παρών κανονισμός συνδυάζει τις διατάξεις των επιμέρους κανονισμών του ΟΗΕ αριθ. 19, 98, 112, 113, 119 και 123 σε έναν ενιαίο κανονισμό και είναι το αποτέλεσμα της απόφασης του φόρουμ WP.29 να απλουστεύσει τους κανονισμούς φωτισμού και φωτεινής σηματοδότησης των ΗΕ βάσει της αρχικής πρότασης της Ευρωπαϊκής Ένωσης και της Ιαπωνίας.
 Στόχος του παρόντος κανονισμού είναι η αύξηση της σαφήνειας, η ενοποίηση και ο εξορθολογισμός της πολυπλοκότητας των απαιτήσεων των κανονισμών του ΟΗΕ αριθ. 19, 98, 112, 113, 119 και 123 και η προετοιμασία για τη μελλοντική μετάβαση σε απαιτήσεις βάσει απόδοσης, μειώνοντας τον αριθμό των κανονισμών μέσω μιας εκδοτικής διαδικασίας χωρίς αλλαγή των λεπτομερών τεχνικών απαιτήσεων που ισχύουν ήδη έως την ημερομηνία έναρξης


text:
ισχύος του παρόντος κανονισμού.
 Μολονότι ο παρών κανονισμός αποκλίνει από την παραδοσιακή προσέγγιση, σύμφωνα με την οποία υπάρχει χωριστός κανονισμός για κάθε συσκευή, συνδυάζοντας το σύνολο των διατάξεων οδικού φωτισμού σε έναν ενιαίο κανονισμό, ο παρών απλουστευμένος κανονισμός περιλαμβάνει όλες τις διατάξεις και λειτουργεί σύμφωνα με την υφιστάμενη δομή σειράς τροποποιήσεων, των μεταβατικών διατάξεων και των συμπληρωμάτων τους. Οι συνδεόμενες με νέα σειρά τροποποιήσεων του παρόντος κανονισμού μεταβατικές διατάξεις θα προσδιορίζονται για κάθε διάταξη, κατά περίπτωση, και θα περιλαμβάνεται επίσης κατάλογος των διατάξεων και των ισχυόντων δεικτών μεταβολής τους όσον αφορά τη σειρά τροποποιήσεων.
 Αναμένεται ότι όλα τα συμβαλλόμενα μέρη της συμφωνίας του 1958 θα εγκρίνουν τον παρόντα κανονισμό και θα παρέχουν λεπτομερείς εξηγήσεις σε περίπτωση που δεν είναι σε θέση να υιοθετήσουν συγκεκριμένες διατάξεις. Οι αποφάσεις αυτές θα καταχωριστούν στο ECE/TRANS/WP.29/343, το οποίο καταγράφει το καθεστώς των επισυναπτόμενων κανονισμών και των τροποποιήσεων.
 Όσον αφορά τις απαιτήσεις για τις σημάνσεις έγκρισης, ο παρών κανονισμός περιλαμβάνει τις απαιτήσεις για τη χρήση του «μοναδικού αναγνωριστικού κωδικού» και εξαρτάται από την πρόσβαση στην ασφαλή διαδικτυακή βάση δεδομένων των ΗΕ (σύμφωνα με το παράρτημα 5 της συμφωνίας του 1958 (1)), στην οποία τηρούνται όλα τα έγγραφα έγκρισης τύπου. Όταν χρησιμοποιείται ο «μοναδικός αναγνωριστικός κωδικός», οι συσκευές δεν απαιτείται να φέρουν συμβατική σήμανση έγκρισης τύπου (σήμα «Ε»). Εάν η χρήση του «μοναδικού αναγνωριστικού κωδικού» δεν είναι τεχνικά εφικτή (π.χ. εάν η πρόσβαση στη διαδικτυακή βάση δεδομένων των ΗΕ δεν μπορεί να εξασφαλιστεί ή η ασφαλής διαδικτυακή βάση δεδομένων των ΗΕ δεν λειτουργεί), απαιτείται χρήση των συμβατικών σημάνσεων έγκρισης τύπου έως ότου ενεργοποιηθεί η χρήση του «μοναδικού αναγνωριστικού κωδικού».
 1. ΠΕΔΊΟ ΕΦΑΡΜΟΓΉΣ
 Ο παρών κανονισμός εφαρμόζεται στις ακόλουθες διατάξεις οδικού φωτισμού:
 Προβολείς που εκπέμπουν δέσμη πορείας και/ή ασύμμετρη δέσμη διασταύρωσης για οχήματα των κατηγοριών L, M, N και T
 Προσαρμοζόμενα συστήματα εμπρόσθιου φωτισμού (ΣΕΦ) για οχήματα των κατηγοριών Μ και Ν
 Προβολείς που εκπέμπουν δέσμη πορείας και/ή συμμετρική δέσμη διασταύρωσης για οχήματα των κατηγοριών L και T
 Εμπρόσθιοι φανοί ομίχλης για οχήματα των κατηγοριών L3, L4, L5, L7, M, N και T
 Φανοί στροφής για οχήματα των κατηγοριών Μ, Ν και Τ
 2. ΟΡΙΣΜΟΊ
 Για τους σκοπούς του παρόντος κανονισμού:
 2.1.
 ισχύουν όλοι οι ορισμοί που περιλαμβάνονται στην τελευταία σειρά τροποποιήσεων του κανονισμού αριθ.°48 του ΟΗΕ που ισχύει κατά τη στιγμή της υποβολής αίτησης για έγκριση τύπου, εκτός εάν ορίζεται διαφορετικά στον παρόντα κανονισμό ή στους σχετικούς κανονισμούς των ΗΕ αριθ.°53, 74 και 86.
 2.2.
 «Διατάξεις οδικού φωτισμού διαφορετικών τύπων»: διατάξεις που διαφέρουν ως προς ουσιώδη χαρακτηριστικά, όπως:
 2.2.1.
 την εμπορική ονομασία ή το εμπορικό σήμα:
 α)
 φανοί που φέρουν την ίδια εμπορική ονομασία ή το ίδιο εμπορικό σήμα, αλλά παράγονται από διαφορετικούς κατασκευαστές, θεωρούνται ότι είναι διαφορετικού τύπου·
 β)
 ίδιου τύπου θεωρούνται μόνο οι φανοί που παράγονται από τον ίδιο κατασκευαστή και διαφέρουν μόνο ως προς την εμπορική ονομασία ή το εμπορικό σήμα·
 2.2.2.
 τα χαρακτηριστικά του οπτικού συστήματος·
 2.2.3.
 η συμπερίληψη ή απάλειψη στοιχείων που είναι ικανά να αλλοιώσουν την οπτική συμπεριφορά μέσω αντικατοπτρισμού, διάθλασης, απορρόφησης και/ή παραμόρφωσης κατά τη λειτουργία·
 2.2.4.
 καταλληλότητα για


text:
κυκλοφορία επί του δεξιού ή επί του αριστερού μέρους της οδού ή και για τα δύο κυκλοφοριακά συστήματα·
 2.2.5.
 για προβολείς: το είδος της παραγόμενης δέσμης (δέσμη διασταύρωσης, δέσμη πορείας ή και τα δύο)·
 2.2.6.
 για προσαρμοζόμενα συστήματα εμπρόσθιου φωτισμού (ΣΕΦ): τις λειτουργίες εμπρόσθιου φωτισμού, τους τρόπους λειτουργίας και τις κατηγορίες προϊόντων·
 2.2.7.
 για προσαρμοζόμενα συστήματα εμπρόσθιου φωτισμού (ΣΕΦ): τα χαρακτηριστικά των σημάτων που ορίζονται για το σύστημα·
 2.2.8.
 την κατηγορία των χρησιμοποιούμενων φωτεινών πηγών και/ή τους κωδικούς ταυτοποίησης του δομοστοιχείου LED·
 2.2.9.
 ωστόσο, μια διάταξη που προορίζεται για εγκατάσταση στην αριστερή πλευρά του οχήματος και η αντίστοιχη διάταξη που προορίζεται για εγκατάσταση στη δεξιά πλευρά του οχήματος θεωρείται ότι είναι του ίδιου τύπου.
 3. ΔΙΟΙΚΗΤΙΚΈΣ ΔΙΑΤΆΞΕΙΣ
 3.1.
 Αίτηση έγκρισης
 3.1.1.
 Η αίτηση για έγκριση τύπου υποβάλλεται από τον κάτοχο της εμπορικής ονομασίας ή του εμπορικού σήματος ή από δεόντως διαπιστευμένο αντιπρόσωπό του.
 3.1.2.
 Η αίτηση συνοδεύεται από τα ακόλουθα έγγραφα (εις τριπλούν) και δείγματα:
 3.1.2.1.
 σχέδια επαρκώς λεπτομερή ώστε να επιτρέπουν την αναγνώριση του τύπου και, κατά περίπτωση, της κατηγορίας του φανού, τα οποία απεικονίζουν:
 α)
 από γεωμετρική άποψη, σε ποια ή ποιες θέσεις επί του οχήματος μπορούν να τοποθετηθούν οι φανοί και/ή οι μονάδες φωτισμού σε σχέση με το διάμηκες διάμεσο επίπεδο του οχήματος·
 β)
 τον άξονα παρατήρησης που πρέπει να λαμβάνεται ως άξονας αναφοράς στις δοκιμές (οριζόντια γωνία H = 0°, κατακόρυφη γωνία V = 0°) ή, στην περίπτωση μονάδων φωτισμού, καθεμία από αυτές σε κάθετη (αξονική) τομή και σε πρόσοψη, μαζί με τις κυριότερες λεπτομέρειες των οπτικών χαρακτηριστικών, συμπεριλαμβανομένου του άξονα ή των αξόνων αναφοράς· και το σημείο που πρέπει να λαμβάνεται ως κέντρο αναφοράς κατά τη διάρκεια των δοκιμών·
 γ)
 το όριο της εμφανούς επιφάνειας των λειτουργιών·
 δ)
 τη θέση και τη ρύθμιση που προβλέπονται για το σήμα έγκρισης ή τον «μοναδικό αναγνωριστικό κωδικό»·
 ε)
 στην περίπτωση των δομοστοιχείων LED, επίσης τον χώρο που προορίζεται για τους ειδικούς κωδικούς ταυτοποίησης των δομοστοιχείων·
 στ)
 πρόσθια όψη, με λεπτομέρειες ενδεχόμενων νευρώσεων του φακού, και τη διατομή και τυχόν οπτικά χαρακτηριστικά του φακού, κατά περίπτωση·
 3.1.3.
 σύντομη τεχνική περιγραφή στην οποία να αναφέρονται ιδίως:
 α)
 στην περίπτωση φανών με αντικαταστάσιμες φωτεινές πηγές, η κατηγορία ή οι κατηγορίες προβλεπόμενων φωτεινών πηγών· η εν λόγω κατηγορία ή κατηγορίες φωτεινών πηγών είναι μία από εκείνες που περιλαμβάνονται στους κανονισμούς του ΟΗΕ αριθ. 37, 99 ή 128.
 β)
 στην περίπτωση φανών με αντικαταστάσιμα δομοστοιχεία φωτεινής πηγής, τον ειδικό κωδικό ταυτοποίησης του δομοστοιχείου φωτεινής πηγής·
 γ)
 τη μάρκα και το είδος της διάταξης ή των διατάξεων τροφοδότησης και λειτουργίας, εφόσον υπάρχουν, υπό την προϋπόθεση ότι δεν αποτελούν μέρος μιας μονάδας εγκατάστασης·
 δ)
 εάν η διάταξη (φανός) είναι εφοδιασμένη με ρυθμιζόμενο ανακλαστήρα, τις θέσεις στερέωσης του φανού ως προς το έδαφος και το διάμηκες διάμεσο επίπεδο του οχήματος·
 3.1.3.1.
 στην περίπτωση προβολέα, αναφέρει:
 α)
 κατά πόσον ο προβολέας προορίζεται να παρέχει τόσο δέσμη διασταύρωσης όσο και δέσμη πορείας ή μόνο μία από τις δύο αυτές δέσμες·
 β)
 εάν ο προβολέας προορίζεται να παρέχει δέσμη διασταύρωσης, κατά πόσον έχει σχεδιαστεί για κίνηση στο αριστερό και


text:
στο δεξιό μέρος της οδού ή μόνο για ένα από αυτά τα δύο συστήματα κυκλοφορίας·
 γ)
 σε ποια κατηγορία ανήκει ο προβολέας·
 δ)
 στην περίπτωση δομοστοιχείων LED, περιλαμβάνει:
 i)
 μια σύντομη τεχνική περιγραφή των δομοστοιχείων LED·
 ii)
 σχέδιο με τις διαστάσεις και τις βασικές ηλεκτρικές και φωτομετρικές τιμές καθώς και την αντικειμενική φωτεινή ροή, και για κάθε δομοστοιχείο LED δήλωση αν μπορεί να αντικατασταθεί ή όχι·
 iii)
 στην περίπτωση ηλεκτρονικού οργάνου χειρισμού φωτεινής πηγής, πληροφορίες σχετικά με την ηλεκτρική διεπαφή η οποία είναι απαραίτητη για τις δοκιμές έγκρισης·
 3.1.3.2.
 στην περίπτωση ΣΕΦ, αναφέρει:
 α)
 τη λειτουργία ή τις λειτουργίες φωτισμού καθώς και τους τρόπους λειτουργίας που προβλέπει το σύστημα· (2)
 β)
 τις μονάδες φωτισμού για καθεμία ξεχωριστά (1) καθώς και τα σήματα συνοδευόμενα από τα τεχνικά χαρακτηριστικά της λειτουργίας τους· (3)
 γ)
 τις κατηγορίες (1) των απαιτήσεων του φωτισμού στροφής, εφόσον υπάρχουν·
 δ)
 το σύνολο ή τα σύνολα των συμπληρωματικών στοιχείων με όλες τις διατάξεις που εφαρμόζονται στις δέσμες διασταύρωσης κατηγορίας Ε σύμφωνα με τον πίνακα 14 του σημείου 5.3.2, εφόσον υπάρχουν·
 ε)
 το σύνολο ή τα σύνολα των διατάξεων που εφαρμόζονται στη δέσμη διασταύρωσης κατηγορίας W σύμφωνα με το σημείο 5.3.2., εφόσον υπάρχουν·
 στ)
 τις μονάδες φωτισμού(2) που παρέχουν ένα ή περισσότερα μεταίχμια φωτεινής-σκοτεινής περιοχής της δέσμης διασταύρωσης ή συμβάλλουν σε αυτά·
 ζ)
 τις ενδείξεις(1) σύμφωνα με τις διατάξεις του σημείου 5.3.5.1. όσον αφορά την παράγραφο 6.22. του κανονισμού του ΟΗΕ αριθ. 48·
 η)
 τις μονάδες φωτισμού οι οποίες έχουν σχεδιαστεί έτσι ώστε να παρέχουν τον ελάχιστο φωτισμό δέσμης διασταύρωσης σύμφωνα με το σημείο 5.3.2.8.1.·
 θ)
 απαιτήσεις τοποθέτησης και λειτουργίας για σκοπούς δοκιμής·
 ι)
 κάθε άλλη σχετική πληροφορία·
 ια)
 στην περίπτωση δομοστοιχείων LED, περιλαμβάνει:
 i)
 μια σύντομη τεχνική περιγραφή των δομοστοιχείων LED·
 ii)
 σχέδιο με τις διαστάσεις και τις βασικές ηλεκτρικές και φωτομετρικές τιμές καθώς και την αντικειμενική φωτεινή ροή, και για κάθε δομοστοιχείο LED δήλωση αν μπορεί να αντικατασταθεί ή όχι·
 iii)
 στην περίπτωση ηλεκτρονικού οργάνου χειρισμού φωτεινής πηγής, πληροφορίες σχετικά με την ηλεκτρική διεπαφή η οποία είναι απαραίτητη για τις δοκιμές έγκρισης·
 ιβ)
 οποιαδήποτε άλλη λειτουργία εμπρόσθιου φωτισμού ή σηματοδότησης, η οποία παρέχεται από φανούς ομαδοποιημένους, συνδυασμένους ή αμοιβαία ενσωματωμένους στις μονάδες φωτισμού του συστήματος, για το οποίο ζητείται έγκριση· επαρκείς πληροφορίες για την αναγνώριση των αντίστοιχων φανών και αναφορά των κανονισμών βάσει των οποίων προβλέπεται να εγκριθούν (χωριστά)·
 3.1.3.3.
 στην περίπτωση προσαρμογής της δέσμης πορείας, τις μονάδες φωτισμού (2) που εκπέμπουν τη δέσμη πορείας ή συμβάλλουν στη σταδιακή προσαρμογή της δέσμης πορείας και του συστήματος αισθητήρων, συνοδευόμενα από τα τεχνικά χαρακτηριστικά της λειτουργίας τους·
 3.1.3.3.1
 την έννοια της ασφάλειας όπως ορίζεται στα συναφή έγγραφα και η οποία, σύμφωνα με τις απαιτήσεις της τεχνικής υπηρεσίας που είναι αρμόδια για τις δοκιμές έγκρισης, πρέπει:
 α)
 να περιγράφει τις ενσωματωμένες στο σύστημα μετρήσεις που είναι αναγκαίες για τη συμμόρφωση με τις διατάξεις των σημείων 4.11.2.1. και 5.3.2.5.4.· και
 β)
 να αναφέρει τις οδηγίες σχετικά με την επαλήθευσή τους σύμφωνα με το σημείο 5.3.2.6.· και/ή
 γ)
 να παρέχει πρόσβαση στα σχετικά έγγραφα που αποδεικνύουν την αποτελεσματικότητα του συστήματος ως προς


text:
την αξιοπιστία και την καλή λειτουργία των μετρήσεων σύμφωνα με το σημείο 3.1.3.3.1. στοιχείο α) π.χ. το FMEA («ανάλυση αστοχιών σε κατάσταση λειτουργίας και επιπτώσεων»), το FTA («ανάλυση με βάση δένδρο σφαλμάτων») ή οποιαδήποτε άλλη διεργασία κατάλληλη για την ασφάλεια του συστήματος.
 3.1.3.4.
 εάν δεν προσδιορίζεται διαφορετικά, δύο πλήρη δείγματα, ένα δείγμα που προορίζεται για την εγκατάσταση στην αριστερή πλευρά του οχήματος και ένα δείγμα που προορίζεται για την εγκατάσταση στη δεξιά πλευρά του οχήματος.
 3.1.3.5.
 για όλους τους φανούς με πλαστικούς εξωτερικούς φακούς, εκτός από τους φανούς στροφής, δείγματα του πλαστικού υλικού από το οποίο κατασκευάζονται οι φακοί (βλ. παράρτημα 8).
 3.1.3.6.
 στην περίπτωση συστήματος ΣΕΦ, ένα σύνολο δειγμάτων του συστήματος για το οποίο ζητείται έγκριση, συμπεριλαμβανομένων των διατάξεων στερέωσης, των διατάξεων τροφοδότησης και λειτουργίας και των γεννητριών σημάτων, όπου υπάρχουν·
 3.1.3.7.
 στην περίπτωση που ένας τύπος φανού διαφέρει μόνο από την εμπορική ονομασία ή το εμπορικό σήμα από έναν τύπο που έχει ήδη εγκριθεί, αρκεί να συνοδεύεται η αίτηση από:
 3.1.3.7.1
 δήλωση του κατασκευαστή του φανού ότι ο υποβαλλόμενος τύπος είναι όμοιος (εκτός από την εμπορική ονομασία ή το εμπορικό σήμα) με τον ήδη εγκεκριμένο τύπο και έχει κατασκευαστεί από τον ίδιο κατασκευαστή, ο οποίος αναγνωρίζεται από τον αριθμό έγκρισης·
 3.1.3.7.2
 δύο δείγματα που φέρουν τη νέα εμπορική ονομασία ή το νέο εμπορικό σήμα, ή ισοδύναμο έγγραφο.
 3.2.
 Έγκριση
 3.2.1.
 Εάν οι συσκευές που υποβάλλονται για έγκριση σύμφωνα με το σημείο 3.1 πληρούν τις απαιτήσεις του παρόντος κανονισμού, χορηγείται έγκριση.
 3.2.2.
 Για κάθε εγκεκριμένο τύπο χορηγείται αριθμός έγκρισης και επισημαίνονται επί της διάταξης σύμφωνα με τις απαιτήσεις του σημείου 3.3. Το ίδιο συμβαλλόμενο μέρος δεν δύναται να χορηγήσει τον ίδιο αριθμό έγκρισης και σε άλλο τύπο συστήματος που καλύπτεται από τον παρόντα κανονισμό.
 3.2.3.
 Η έγκριση, επέκταση, απόρριψη ή ανάκληση της έγκρισης τύπου διάταξης σύμφωνα με τον παρόντα κανονισμό κοινοποιείται στα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου που είναι σύμφωνο με το υπόδειγμα του παραρτήματος 1.
 3.2.4.
 Εάν η έγκριση ζητείται για ΣΕΦ το οποίο δεν προορίζεται να αποτελέσει μέρος της έγκρισης τύπου οχήματος σύμφωνα με τον κανονισμό αριθ. 48,
 3.2.4.1.
 ο αιτών υποβάλλει επαρκή τεκμηρίωση που να αποδεικνύει ότι το σύστημα μπορεί να πληροί τις απαιτήσεις του σημείου 6.22 του κανονισμού του ΟΗΕ αριθ. 48, εφόσον είναι σωστά συναρμολογημένο, και
 3.2.4.2.
 το σύστημα πρέπει να έχει εγκριθεί σύμφωνα με τον κανονισμό του ΟΗΕ αριθ. 10.
 3.2.4.3.
 Τα σύμβολα που προσδιορίζουν τη λειτουργία οδικού φωτισμού για την οποία έχει χορηγηθεί έγκριση τύπου.
 Πίνακας 1
 Κατάλογος συμβόλων/συνδυασμών (πλήρης κατάλογος παρέχεται στο παράρτημα 1 «Επικοινωνία»)
 Φανός (λειτουργία)
 Σύμβολο
 Προβολέας δέσμης πορείας κατηγορίας A
 R
 Προβολέας δέσμης διασταύρωσης κατηγορίας Α (ασύμμετρος)
 C
 Προβολέας δέσμης πορείας κατηγορίας Β
 HR
 Προβολέας δέσμης διασταύρωσης κατηγορίας Β (ασύμμετρος)
 HC
 Προβολέας δέσμης πορείας κατηγορίας D (GDL)
 DR
 Προβολέας δέσμης διασταύρωσης κατηγορίας D (ασύμμετρος GDL)
 DC
 Προσαρμοζόμενο σύστημα εμπρόσθιου φωτισμού (ΣΕΦ): βασική δέσμη διασταύρωσης
 XC (4)
 Προσαρμοζόμενο σύστημα εμπρόσθιου φωτισμού (ΣΕΦ): δέσμη διασταύρωσης αυτοκινητοδρόμου
 XCE (5)
 Προσαρμοζόμενο σύστημα εμπρόσθιου φωτισμού (ΣΕΦ): δέσμη διασταύρωσης πόλης
 XCV (4)
 Προσαρμοζόμενο σύστημα εμπρόσθιου φωτισμού


text:
(ΣΕΦ): δέσμη διασταύρωσης δυσμενών καιρικών συνθηκών
 XCW (4)
 Προσαρμοζόμενο σύστημα εμπρόσθιου φωτισμού (ΣΕΦ): δέσμη πορείας
 XR (4)
 Προβολέας δέσμης διασταύρωσης κατηγορίας AS (συμμετρικός)
 C-AS
 Προβολέας δέσμης διασταύρωσης κατηγορίας BS (συμμετρικός)
 C-BS
 Προβολέας δέσμης διασταύρωσης κατηγορίας CS (συμμετρικός)
 WC-CS
 Προβολέας δέσμης διασταύρωσης κατηγορίας DS (συμμετρικός)
 WC-DS
 Προβολέας δέσμης διασταύρωσης κατηγορίας ES (συμμετρικός GDL)
 WC-ES
 Προβολέας δέσμης πορείας κατηγορίας BS
 R-BS
 Προβολέας δέσμης πορείας της κατηγορίας CS
 WR-CS
 Προβολέας δέσμης πορείας της κατηγορίας DS
 WR-DS
 Προβολέας δέσμης πορείας της κατηγορίας ES (GDL)
 WR-ES
 Εμπρόσθιος φανός ομίχλης της κατηγορίας F3
 F3
 Φανός στροφής
 K
 Η ελάχιστη τιμή για το «α» στο μέρος 1 του παραρτήματος 13 πρέπει να είναι τουλάχιστον 5 mm για τους εμπρόσθιους φανούς ομίχλης και τους φανούς στροφής και, για όλες τις άλλες διατάξεις, τουλάχιστον 5 mm στην περίπτωση των πλαστικών φακών και τουλάχιστον 8 mm στην περίπτωση γυάλινων φακών.
 3.2.4.4.
 οι εφαρμοστέοι δείκτες μεταβολής για κάθε διάταξη σχετικά με τη σειρά τροποποιήσεων έχουν ως εξής (βλέπε επίσης σημείο 6.1.1.):
 Πίνακας 2
 Σειρά τροποποιήσεων και δείκτης μεταβολής
 Σειρά τροποποιήσεων στον κανονισμό
 00
 Λειτουργία (φανός)
 Δείκτης αλλαγών για τη συγκεκριμένη λειτουργία (φανός)
 Προβολέας δέσμης πορείας κατηγορίας A
 0
 Προβολέας δέσμης διασταύρωσης κατηγορίας Α (ασύμμετρος)
 0
 Προβολέας δέσμης πορείας κατηγορίας Β
 0
 Προβολέας δέσμης διασταύρωσης κατηγορίας Β (ασύμμετρος)
 0
 Προβολέας δέσμης πορείας κατηγορίας D (GDL)
 0
 Προβολέας δέσμης διασταύρωσης κατηγορίας D (ασύμμετρος GDL)
 0
 Προσαρμοζόμενο σύστημα εμπρόσθιου φωτισμού (ΣΕΦ): βασική δέσμη διασταύρωσης
 0
 Προσαρμοζόμενο σύστημα εμπρόσθιου φωτισμού (ΣΕΦ): δέσμη διασταύρωσης αυτοκινητοδρόμου
 0
 Προσαρμοζόμενο σύστημα εμπρόσθιου φωτισμού (ΣΕΦ): δέσμη διασταύρωσης πόλης
 0
 Προσαρμοζόμενο σύστημα εμπρόσθιου φωτισμού (ΣΕΦ): δέσμη διασταύρωσης δυσμενών καιρικών συνθηκών
 0
 Προσαρμοζόμενο σύστημα εμπρόσθιου φωτισμού (ΣΕΦ): δέσμη πορείας
 0
 Προβολέας δέσμης διασταύρωσης κατηγορίας AS (συμμετρικός)
 0
 Προβολέας δέσμης διασταύρωσης κατηγορίας BS (συμμετρικός)
 0
 Προβολέας δέσμης διασταύρωσης κατηγορίας CS (συμμετρικός)
 0
 Προβολέας δέσμης διασταύρωσης κατηγορίας DS (συμμετρικός)
 0
 Προβολέας δέσμης διασταύρωσης κατηγορίας ES (συμμετρικός GDL)
 0
 Προβολέας δέσμης πορείας κατηγορίας BS
 0
 Προβολέας δέσμης πορείας της κατηγορίας CS
 0
 Προβολέας δέσμης πορείας της κατηγορίας DS
 0
 Προβολέας δέσμης πορείας της κατηγορίας ES (GDL)
 0
 Εμπρόσθιος φανός ομίχλης της κατηγορίας F3
 0
 Φανός στροφής
 0
 3.3.
 Σήμα έγκρισης
 3.3.1.
 Γενικές διατάξεις
 3.3.1.1.
 Κάθε διάταξη που ανήκει σε εγκεκριμένο τύπο περιλαμβάνει χώρο επαρκούς μεγέθους για τον μοναδικό αναγνωριστικό κωδικό (UI), όπως αναφέρεται στη συμφωνία του 1958 και άλλες σημάνσεις, όπως ορίζονται στο σημείο 3.3.2.6. ή, εάν είναι τεχνικά αδύνατο, τη σήμανση έγκρισης με τα πρόσθετα σύμβολα και άλλες σημάνσεις που ορίζονται στο σημείο 3.3.2. αντίστοιχα.
 3.3.1.2.
 Παραδείγματα της διάταξης των σημάνσεων παρατίθενται στο παράρτημα 13.
 3.3.1.3.
 Ο χώρος για τον μοναδικό αναγνωριστικό κωδικό (UI) ή το σήμα έγκρισης πρέπει να εμφαίνεται στα σχέδια που αναφέρονται στην παράγραφο 3.1.2.
 3.3.1.4.
 Το UI ή το σήμα έγκρισης με τα πρόσθετα σύμβολα πρέπει να είναι ευανάγνωστα και ανεξίτηλα. Μπορεί να τοποθετείται επί του εσωτερικού ή του εξωτερικού τμήματος (διαφανές ή όχι) του φανού, το οποίο δεν μπορεί να διαχωρίζεται από το διαφανές τμήμα του φανού που εκπέμπει το φως. Σε κάθε περίπτωση, η σήμανση πρέπει να είναι ορατή όταν ο φανός τοποθετείται επί του οχήματος ή όταν


text:
ανοίγει ένα κινητό τμήμα, όπως η πτυσσόμενη οροφή, το κάλυμμα του χώρου αποσκευών ή μια πόρτα.
 3.3.1.5.
 Στην περίπτωση ομαδοποιημένων, συνδυασμένων ή αμοιβαία ενσωματωμένων φανών, μπορεί να εφαρμόζεται ένα μόνο UI ή σήμα έγκρισης, υπό την προϋπόθεση ότι όλοι οι ομαδοποιημένοι, συνδυασμένοι ή αμοιβαία ενσωματωμένοι φανοί πληρούν τον σχετικό κανονισμό και ότι πληρούνται επίσης οι ακόλουθες απαιτήσεις:
 α)
 ισχύουν οι απαιτήσεις του σημείου 3.3.2.·
 β)
 δεν είναι δυνατόν να αφαιρεθεί οποιοδήποτε στοιχείο των ομαδοποιημένων, συνδυασμένων ή αμοιβαία ενσωματωμένων φανών που εκπέμπει φως, χωρίς την ταυτόχρονη αφαίρεση του σήματος έγκρισης·
 γ)
 τα σύμβολα που αντιστοιχούν σε κάθε φανό, ανάλογα με τον κανονισμό βάσει του οποίου χορηγήθηκε η έγκριση, επισημαίνονται:
 i)
 είτε επί της κατάλληλης επιφάνειας εκπομπής φωτός·
 ii)
 είτε σε μια ομάδα, έτσι ώστε κάθε φανός των ομαδοποιημένων, συνδυασμένων ή αμοιβαία ενσωματωμένων φανών να μπορεί να προσδιορίζεται σαφώς·
 δ)
 οι διαστάσεις των συστατικών στοιχείων ενός σήματος έγκρισης δεν πρέπει να είναι μικρότερες από τις ελάχιστες διαστάσεις οι οποίες απαιτούνται για το μικρότερο των επιμέρους σημάτων βάσει του σχετικού κανονισμού.
 3.3.1.6.
 Στην περίπτωση διαφορετικών τύπων φανών που συμμορφώνονται με τις απαιτήσεις διαφόρων κανονισμών, οι οποίοι χρησιμοποιούν τον ίδιο εξωτερικό φακό με το ίδιο ή διαφορετικό χρώμα, μπορεί να χρησιμοποιείται ένα μόνο σήμα έγκρισης υπό την προϋπόθεση ότι:
 α)
 τα σύμβολα που αντιστοιχούν σε κάθε φανό, ανάλογα με τον κανονισμό βάσει του οποίου χορηγήθηκε η έγκριση, επισημαίνονται σύμφωνα με το σημείο 3.3.2.·
 β)
 το κυρίως σώμα του φανού φέρει το σήμα έγκρισης των πραγματικών λειτουργιών του·
 γ)
 οι διαστάσεις των συστατικών στοιχείων ενός σήματος έγκρισης δεν πρέπει να είναι μικρότερες από τις ελάχιστες διαστάσεις οι οποίες απαιτούνται για το μικρότερο των επιμέρους σημάτων βάσει του σχετικού κανονισμού.
 3.3.1.7.
 Στην περίπτωση φανών που είναι ομαδοποιημένοι, συνδυασμένοι ή αμοιβαία ενσωματωμένοι με άλλους λαμπτήρες των οποίων ο φακός μπορεί επίσης να χρησιμοποιηθεί και για άλλους τύπους λαμπτήρων, ισχύουν οι διατάξεις του σημείου 3.3.
 3.3.2.
 Η σήμανση έγκρισης αποτελείται από:
 3.3.2.1.
 έναν κύκλο που περιβάλλει το γράμμα «E», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση (6)·
 3.3.2.2.
 τον αριθμό έγκρισης που προβλέπεται στο σημείο 3.2.2.·
 3.3.2.3.
 τον αριθμό του παρόντος κανονισμού ακολουθούμενο από το γράμμα «R» και τα δύο ψηφία που δηλώνουν τη σειρά τροποποιήσεων που ισχύουν κατά τη στιγμή έκδοσης της έγκρισης.
 3.3.2.4.
 Πρόσθετα σύμβολα για προβολείς, ΣΕΦ και εμπρόσθιους φανούς ομίχλης:
 3.3.2.4.1
 στην περίπτωση προβολέων/μονάδων εγκατάστασης ΣΕΦ που πληρούν τις απαιτήσεις κυκλοφορίας μόνον επί του αριστερού της οδού, οριζόντιο βέλος που δείχνει προς τα δεξιά παρατηρητή ο οποίος έχει το πρόσωπό του στραμμένο προς τον προβολέα, δηλαδή προς την πλευρά της οδού επί της οποίας κινείται το ρεύμα κυκλοφορίας·
 3.3.2.4.2
 στην περίπτωση προβολέων/μονάδων εγκατάστασης ΣΕΦ που έχουν σχεδιαστεί ώστε να πληρούν τις απαιτήσεις αμφοτέρων των συστημάτων κυκλοφορίας μέσω κατάλληλης προσαρμογής της ρυθμίσεως της οπτικής μονάδας ή των φωτεινών πηγών ή των δομοστοιχείων LED, οριζόντιο βέλος με αιχμή σε έκαστο άκρο, του οποίου οι αιχμές δείχνουν αντίστοιχα προς τα αριστερά και προς τα δεξιά·
 3.3.2.4.3
 οι εμπρόσθιοι φανοί ομίχλης κατηγορίας F3 που έχουν ασύμμετρη διανομή φωτός και οι οποίοι δεν


text:
πρέπει να τοποθετούνται χωρίς διάκριση σε κάθε πλευρά του οχήματος, φέρουν ένα βέλος που δείχνει προς το εξωτερικό του οχήματος·
 3.3.2.4.4
 στην περίπτωση εμπρόσθιων φανών ομίχλης, προβολέων και μονάδων εγκατάστασης ΣΕΦ που ενσωματώνουν φακό από πλαστικό υλικό, πρέπει να τοποθετείται η ομάδα γραμμάτων «PL» κοντά στα σύμβολα που προσδιορίζουν τον φωτισμό·
 3.3.2.4.5
 στην περίπτωση προβολέων/μονάδων εγκατάστασης ΣΕΦ που πληρούν τις απαιτήσεις για τη δέσμη πορείας, ένδειξη της μέγιστης φωτεινής έντασης εκφρασμένη μέσω μιας στάθμης αναφοράς, (I'M), τοποθετημένη πλησίον του κύκλου που περικλείει το γράμμα «E», όπως ορίζεται κατωτέρω στο σημείο 5.1.3.6.
 Στην περίπτωση ομαδοποιημένων ή αμοιβαία ενσωματωμένων προβολέων δέσμης πορείας/μονάδας φωτισμού ΣΕΦ, ένδειξη της μέγιστης φωτεινής έντασης των δεσμών πορείας στο σύνολό τους που εκφράζεται ως ανωτέρω·
 3.3.2.4.6
 στην περίπτωση προβολέων/μονάδων εγκατάστασης ΣΕΦ που έχουν σχεδιαστεί έτσι ώστε οι φωτεινές πηγές ή οι μονάδες LED να μην μπορούν να ανάβουν ταυτόχρονα, η κύρια δέσμη διασταύρωσης με οποιαδήποτε άλλη λειτουργία φωτισμού με την οποία μπορεί να είναι αμοιβαία ενσωματωμένη: τοποθετείται λοξή κάθετος (/) πίσω από το σύμβολο για τον προβολέα που παράγει τη δέσμη διασταύρωσης στο σήμα έγκρισης.
 3.3.2.4.6.1.
 Η απαίτηση αυτή δεν ισχύει για προβολείς που πληρούν τις απαιτήσεις προβολέων της κατηγορίας D, οι οποίοι έχουν σχεδιαστεί έτσι ώστε η δέσμη διασταύρωσης και η δέσμη πορείας να παρέχονται από την ίδια φωτεινή πηγή εκκένωσης αερίου.
 3.3.2.4.7
 στην περίπτωση του ΣΕΦ, η γραμμή επάνω από τα γράμματα δηλώνει ότι οι λειτουργίες ΣΕΦ παρέχονται από πολλές μονάδες εγκατάστασης στην εν λόγω πλευρά του συστήματος.
 3.3.2.5.
 Ο αριθμός έγκρισης και τα σύμβολα πρέπει να τοποθετούνται πλησίον του κύκλου που περικλείει το γράμμα «Ε», πάνω από ή κάτω από το γράμμα αυτό ή επίσης δεξιά ή αριστερά του γράμματος αυτού. Τα ψηφία του αριθμού έγκρισης πρέπει να ευρίσκονται στην ίδια πλευρά του γράμματος «E» και να είναι διατεταγμένα κατά την ίδια διεύθυνση.
 3.3.2.6.
 Άλλες σημάνσεις
 Οι λειτουργίες ή τα συστήματα φωτισμού οδικού φωτισμού φέρουν, με ανεξίτηλο και ευανάγνωστο τρόπο, την εμπορική ονομασία ή το εμπορικό σήμα του αιτούντος και τις ακόλουθες σημάνσεις:
 3.3.2.6.1
 στην περίπτωση διατάξεων που περιλαμβάνουν μια δέσμη διασταύρωσης που έχει σχεδιαστεί έτσι ώστε να πληροί τις απαιτήσεις της κυκλοφορίας τόσο επί του δεξιού όσο και επί του αριστερού της οδού, σημάνσεις που υποδεικνύουν τις δύο θέσεις της οπτικής μονάδας ή του δομοστοιχείου LED επί του οχήματος ή της φωτεινής πηγής επί του ανακλαστήρα· οι εν λόγω σημάνσεις αποτελούνται από τα γράμματα «R/D» για τη θέση της κυκλοφορίας επί του δεξιού της οδού και από τα γράμματα «L/G» για τη θέση κυκλοφορίας επί του αριστερού της οδού·
 3.3.2.6.2
 στην περίπτωση φανών με αντικαταστάσιμες φωτεινές πηγές ή με αντικαταστάσιμα δομοστοιχεία φωτεινής πηγής, σήμανση που αναφέρει:
 α)
 τις κατηγορίες των προβλεπόμενων φωτεινών πηγών για προβολείς κατηγορίας AS, BS, CS, DS, ES και φανούς στροφής· και/ή
 β)
 τον ειδικό κωδικό ταυτοποίησης του δομοστοιχείου φωτεινής πηγής· και/ή
 γ)
 τις ονομαστικές τάσεις, τις ονομαστικές ισχείς και τον ειδικό κωδικό ταυτοποίησης των δομοστοιχείων LED για τους προβολείς, τους εμπρόσθιους φανούς ομίχλης και το ΣΕΦ·
 3.3.2.6.3
 στην περίπτωση φανών με δομοστοιχεία φωτεινής πηγής, σήμανση στα δομοστοιχεία φωτεινής πηγής που


text:
αναφέρει:
 α)
 την εμπορική ονομασία ή το εμπορικό σήμα του αιτούντος·
 β)
 τον ειδικό κωδικό ταυτοποίησης του δομοστοιχείου. Ο εν λόγω ειδικός κωδικός ταυτοποίησης αρχίζει με τα γράμματα «MD» για το «MODULE» (δομοστοιχείο), ακολουθούμενα από το σήμα έγκρισης χωρίς τον κύκλο, όπως προβλέπεται στο σημείο 3.3.2.1.· ο εν λόγω ειδικός κωδικός ταυτοποίησης φαίνεται στα σχέδια που αναφέρονται στο σημείο 3.1.2. Το σήμα έγκρισης δεν χρειάζεται να είναι το ίδιο με το σήμα στον φανό στον οποίο χρησιμοποιείται το δομοστοιχείο, αλλά και τα δύο σήματα είναι από τον ίδιο αιτούντα·
 γ)
 σε περίπτωση φανών στροφής, την ονομαστική τάση ή το εύρος της τάσης.
 Στην περίπτωση που τα δομοστοιχεία φωτεινής πηγής είναι μη αντικαταστάσιμα, δεν είναι απαραίτητο να φέρουν σήμανση.
 3.3.2.6.4
 στην περίπτωση φανών στροφής με:
 α)
 ηλεκτρονικό όργανο χειρισμού φωτεινής πηγής· ή
 β)
 μη αντικαταστάσιμες φωτεινές πηγές· και/ή
 γ)
 μονάδες φωτεινής πηγής·
 σήμανση της ονομαστικής τάσης ή του εύρους τάσης·
 3.3.2.6.5
 σε ηλεκτρονικό όργανο ελέγχου φωτεινής πηγής:
 3.3.2.6.5.1
 στην περίπτωση προβολέων, συστημάτων ΣΕΦ και πρόσθιων φανών ομίχλης:
 Εάν ένα ηλεκτρονικό όργανο χειρισμού φωτεινής πηγής που δεν αποτελεί μέρος ενός δομοστοιχείου LED χρησιμοποιείται για τη λειτουργία ενός δομοστοιχείου LED, αναγράφει τον ειδικό κωδικό ταυτοποίησης, καθώς και την ονομαστική τάση και ισχύ εισόδου.
 3.3.2.6.5.2
 στην περίπτωση φανών στροφής:
 Τα ηλεκτρονικά όργανα χειρισμού φωτεινής πηγής που αποτελούν μέρος του φανού, αλλά δεν είναι ενσωματωμένα σε αυτόν φέρουν την ονομασία του κατασκευαστή και τον αριθμό ταυτοποίησής τους.
 3.3.2.6.6
 στην περίπτωση ΣΕΦ, των εμπρόσθιων φανών ομίχλης και των προβολέων εκτός εκείνων των κατηγοριών AS, BS, CS, DS και ES που πληρούν τις απαιτήσεις του παραρτήματος 7 μόνον όταν τροφοδοτούνται με τάση 12V, σήμανση που αποτελείται από τον αριθμό 24 διαγεγραμμένο από λοξό σταυρό (X) πλησίον των στηριγμάτων των φωτεινών πηγών.
 3.3.2.6.7
 στην περίπτωση προβολέα με πρόσθετες μονάδες φωτισμού για οχήματα των κατηγοριών L και T:
 3.3.2.6.7.1
 οι προβολείς που παράγουν την κύρια δέσμη διασταύρωσης φέρουν τον ειδικό κωδικό ταυτοποίησης των πρόσθετων μονάδων φωτισμού που αναφέρονται στο σημείο 3.3.2.6.7.2.2.
 3.3.2.6.7.2
 οι πρόσθετες μονάδες φωτισμού φέρουν την εμπορική ονομασία ή το εμπορικό σήμα του αιτούντος και τα ακόλουθα σήματα:
 3.3.2.6.7.2.1.
 στην περίπτωση φωτεινών πηγών, τις κατηγορίες τους και/ή
 στην περίπτωση δομοστοιχείων LED, την ονομαστική τάση και την ονομαστική ισχύ και τους ειδικούς κωδικούς ταυτοποίησης των δομοστοιχείων LED.
 3.3.2.6.7.2.2.
 τους ειδικούς κωδικούς ταυτοποίησης των πρόσθετων μονάδων φωτισμού. Η εν λόγω σήμανση πρέπει να είναι ευανάγνωστη και ανεξίτηλη.
 Αυτός ο ειδικός κωδικός ταυτοποίησης αποτελείται από τα αρχικά γράμματα «ALU», που σημαίνουν «Πρόσθετη μονάδα φωτισμού» (Additional Lighting Unit), ακολουθούμενα από σήμανση έγκρισης χωρίς τον κύκλο και, σε περίπτωση που χρησιμοποιούνται περισσότερες μη πανομοιότυπες πρόσθετες μονάδες φωτισμού, πρόσθετα σύμβολα ή χαρακτήρες. Ο εν λόγω ειδικός κωδικός ταυτοποίησης πρέπει να εμφαίνεται στα σχέδια. Η σήμανση έγκρισης δεν χρειάζεται να είναι η ίδια με εκείνη του φανού στον οποίο χρησιμοποιούνται οι πρόσθετες μονάδες φωτισμού, αλλά αμφότερες οι σημάνσεις προέρχονται από τον ίδιο αιτούντα.
 3.3.3.
 Η σήμανση έγκρισης μπορεί να αντικατασταθεί από τον μοναδικό αναγνωριστικό κωδικό (UI), εάν υπάρχει. Ο μοναδικός αναγνωριστικός κωδικός ακολουθεί τη μορφή του παρακάτω παραδείγματος:
 a ≥ 8 mm
 Ο ανωτέρω


text:
μοναδικός αναγνωριστικός κωδικός (UI) που αναγράφεται στον φανό δείχνει ότι ο σχετικός τύπος εγκρίθηκε και ότι οι σχετικές πληροφορίες για τη συγκεκριμένη έγκριση τύπου διατίθενται στην ασφαλή ηλεκτρονική βάση δεδομένων του ΟΗΕ με χρήση του αριθμού 163210 ως μοναδικού αναγνωριστικού κωδικού.
 3.4.
 Τροποποιήσεις διάταξης οδικού φωτισμού και επέκταση έγκρισης
 3.4.1.
 Κάθε τροποποίηση ενός τύπου φανού κοινοποιείται στην αρχή έγκρισης τύπου που έχει εγκρίνει τον συγκεκριμένο τύπο. Η αρχή δύναται στη συνέχεια είτε:
 3.4.1.1.
 να θεωρήσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις και ότι ο φανός εξακολουθεί να ικανοποιεί τις απαιτήσεις· ή
 3.4.1.2.
 να απαιτήσει νέα έκθεση δοκιμής από την αρμόδια για τη διεξαγωγή δοκιμών τεχνική υπηρεσία.
 3.4.2.
 Η επιβεβαίωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιούνται, σύμφωνα με τη διαδικασία που καθορίζεται στην παράγραφο 3.2.3, στα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό.
 3.4.3.
 Η αρμόδια για την έγκριση τύπου αρχή που εκδίδει την επέκταση της έγκρισης πρέπει να εκχωρήσει αύξοντα αριθμό για την εν λόγω επέκταση και να ενημερώσει σχετικά τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό βάσει του οποίου η έγκριση έχει χορηγηθεί μέσω εντύπου κοινοποίησης, σύμφωνα με το υπόδειγμα του παραρτήματος 1 του παρόντος κανονισμού.
 3.5.
 Συμμόρφωση της παραγωγής
 Οι διαδικασίες παραγωγής συμμορφώνονται με τις διαδικασίες που καθορίζονται στη συμφωνία του 1958, προσάρτημα 1 (E/ECE/TRANS/505/Αναθ.3), με τις ακόλουθες απαιτήσεις:
 3.5.1.
 Οι διατάξεις οδικού φωτισμού οι οποίες εγκρίνονται δυνάμει του παρόντος κανονισμού κατασκευάζονται κατά τρόπο ώστε να συμμορφώνονται προς τον εγκεκριμένο τύπο, ικανοποιώντας τις απαιτήσεις οι οποίες ορίζονται στα ανωτέρω σημεία 4.16 και 5.
 3.5.1.1.
 Πληρούνται οι ελάχιστες απαιτήσεις για τις διαδικασίες ελέγχου της συμμόρφωσης της παραγωγής που προβλέπονται στο παράρτημα 2.
 3.5.1.2.
 Πληρούνται οι ελάχιστες απαιτήσεις για δειγματοληψία από επιθεωρητή που προβλέπονται στο παράρτημα 3.
 3.5.2.
 Η αρχή έγκρισης τύπου η οποία έχει χορηγήσει την έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής. Οι εν λόγω επαληθεύσεις διενεργούνται κατά κανόνα ανά διετία.
 3.5.3.
 Για διατάξεις σύμφωνα με το σημείο 5.6 μόνο (φανοί στροφής) και στην περίπτωση μη αντικαταστάσιμων φωτεινών πηγών πυράκτωσης ή δομοστοιχείων φωτεινής πηγής εξοπλισμένων με μη αντικαταστάσιμες φωτεινές πηγές πυράκτωσης, ο αιτών επισυνάπτει στην τεκμηρίωση έγκρισης τύπου έκθεση (από τον κατασκευαστή φωτεινής πηγής που αναφέρεται στην τεκμηρίωση της έγκρισης τύπου), αποδεκτή από την αρμόδια για την έγκριση τύπου αρχή, που αποδεικνύει τη συμμόρφωση αυτών των μη αντικαταστάσιμων φωτεινών πηγών πυράκτωσης με τις απαιτήσεις που ορίζονται στο σημείο 4.11 του IEC 60809, έκδοση 3.
 3.5.4.
 Οι εμφανώς ελαττωματικές διατάξεις οδικού φωτισμού δεν λαμβάνονται υπόψη.
 3.5.5.
 Η στάθμη αναφοράς δεν λαμβάνεται υπόψη.
 3.5.6.
 Τα σημεία μέτρησης του πίνακα 8, μέρος Β δεν λαμβάνονται υπόψη.
 3.5.7.
 Τα σημεία μέτρησης 8 έως 15 του πίνακα 35 δεν λαμβάνονται υπόψη.
 3.6.
 Κυρώσεις σε περίπτωση μη συμμόρφωσης της παραγωγής
 3.6.1.
 Η έγκριση που χορηγείται σε σχέση με διάταξη σύμφωνα με τον παρόντα κανονισμό μπορεί να ανακληθεί αν δεν πληρούνται οι ανωτέρω απαιτήσεις:
 3.6.2.
 Εάν συμβαλλόμενο μέρος της συμφωνίας που εφαρμόζει


text:
τον παρόντα κανονισμό ανακαλέσει έγκριση την οποία είχε χορηγήσει προηγουμένως, ενημερώνει αμέσως τα υπόλοιπα συμβαλλόμενα μέρη που εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα του παραρτήματος 1.
 3.7.
 Οριστική διακοπή της παραγωγής
 Αν ο κάτοχος της έγκρισης διακόψει οριστικά την κατασκευή διάταξης που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με τη λήψη της σχετικής κοινοποίησης, η εν λόγω αρχή ενημερώνει σχετικά τα υπόλοιπα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα του παραρτήματος 1.
 3.8.
 Ονομασίες και διευθύνσεις των Τεχνικών Υπηρεσιών που είναι αρμόδιες για τη διεξαγωγή δοκιμών έγκρισης καθώς και των αρχών έγκρισης τύπου
 Τα συμβαλλόμενα μέρη της συμφωνίας του 1958 που εφαρμόζουν κανονισμό του ΟΗΕ κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και των διοικητικών αρχών που χορηγούν εγκρίσεις και στις οποίες πρέπει να αποστέλλονται τα έντυπα πιστοποίησης της έγκρισης ή της επέκτασης ή της απόρριψης ή της ανάκλησης της έγκρισης ή της οριστικής διακοπής της παραγωγής, που εκδίδονται σε άλλες χώρες.
 4. ΓΕΝΙΚΈΣ ΤΕΧΝΙΚΈΣ ΑΠΑΙΤΉΣΕΙΣ
 Οι φανοί που υποβάλλονται για έγκριση πληρούν τις απαιτήσεις που ορίζονται στα σημεία 4 και 5.
 Οι απαιτήσεις που περιέχονται στο τμήμα 5 «Γενικές προδιαγραφές» και στο τμήμα 6 «Επιμέρους προδιαγραφές», (και στα παραρτήματα που αναφέρονται στα εν λόγω τμήματα) των κανονισμών αριθ. 48, 53, 74 ή 86 του ΟΗΕ, και στις σειρές των τροποποιήσεών τους που ισχύουν κατά τη στιγμή της αίτησης έγκρισης τύπου του φανού εφαρμόζονται στον παρόντα κανονισμό.
 Οι απαιτήσεις που αφορούν τον κάθε φανό και την κατηγορία ή τις κατηγορίες οχημάτων όπου προορίζεται να εγκατασταθεί ο φανός εφαρμόζονται εφόσον είναι εφικτή η επαλήθευσή τους κατά τη στιγμή της έγκρισης τύπου του φανού.
 4.1.
 Οι φανοί πρέπει να έχουν σχεδιαστεί και κατασκευαστεί έτσι ώστε να εξακολουθεί να εξασφαλίζεται, υπό κανονικές συνθήκες χρήσης και παρά τις δονήσεις στις οποίες μπορεί να υπόκεινται κατά τη χρήση αυτή, η ικανοποιητική λειτουργία τους και να διατηρούν τα χαρακτηριστικά που προβλέπονται από τον παρόντα κανονισμό.
 4.2.
 Οι φανοί πρέπει να είναι κατασκευασμένοι κατά τρόπον ώστε να δίνουν επαρκή φωτισμό χωρίς να θαμβώνουν όταν εκπέμπουν τη δέσμη διασταύρωσης και καλό φωτισμό όταν εκπέμπουν τη δέσμη πορείας. Ο φωτισμός στροφής μπορεί να παράγεται με την ενεργοποίηση μιας πρόσθετης φωτεινής πηγής πυράκτωσης, μίας ή περισσοτέρων πρόσθετων φωτεινών πηγών LED ή ενός ή περισσότερων πρόσθετων δομοστοιχείων LED που αποτελούν μέρος ενός φανού που παράγει δέσμη διασταύρωσης.
 4.3.
 Οι φανοί εφοδιάζονται με σύστημα που τους δίνει τη δυνατότητα να ρυθμίζονται επί των οχημάτων έτσι ώστε να συμμορφώνονται με τους κανόνες που ισχύουν γι’ αυτούς. Στην περίπτωση προβολέων κατηγορίας AS, BS, CS, DS και ES, η εν λόγω διάταξη μπορεί να παρέχει ή να μην παρέχει δυνατότητα οριζόντιας προσαρμογής, υπό την προϋπόθεση ότι οι προβολείς έχουν σχεδιαστεί έτσι ώστε να μπορούν να διατηρούν ορθή οριζόντια στόχευση ακόμη και μετά την κατακόρυφη ρύθμιση στόχευσης. Τέτοιου είδους διατάξεις δεν είναι απαραίτητο να είναι


text:
εγκατεστημένες επί μονάδων στις οποίες ο ανακλαστήρας και ο φακός διάχυσης δεν μπορούν να διαχωριστούν, με την προϋπόθεση ότι η χρήση τέτοιου είδους μονάδων περιορίζεται σε οχήματα επί των οποίων η θέση του φανού μπορεί να ρυθμίζεται με άλλα μέσα.
 4.4.
 Στην περίπτωση φανού που παράγει κύρια δέσμη διασταύρωσης και φανού που παράγει δέσμη πορείας, όπου ο καθένας είναι εξοπλισμένος με δικό του λαμπτήρα πυράκτωσης ή δικά του δομοστοιχεία LED, η διάταξη ρύθμισης επιτρέπει ξεχωριστή προσαρμογή για την κύρια δέσμη διασταύρωσης και τη δέσμη πορείας.
 Ωστόσο, οι διατάξεις αυτές δεν ισχύουν για συγκροτήματα των οποίων οι ανακλαστήρες είναι αδιαχώριστοι.
 4.5.
 Φωτεινές πηγές
 4.5.1.
 Περιορισμοί για τις φωτεινές πηγές
 4.5.1.1.
 Ο φανός εξοπλίζεται αποκλειστικά με φωτεινές πηγές που έχουν εγκριθεί σύμφωνα με τους κανονισμούς του ΟΗΕ αριθ. 37, 99 και/ή 128, υπό την προϋπόθεση ότι δεν υπάρχει κανένας περιορισμός χρήσης στον κανονισμό αριθ. 37 του ΟΗΕ και στη σειρά τροποποιήσεών του σε ισχύ τη στιγμή της υποβολής αίτησης για έγκριση τύπου ή στον κανονισμό αριθ. 99 του ΟΗΕ και στις σειρές τροποποιήσεών του που ισχύουν τη στιγμή της υποβολής αίτησης για έγκριση τύπου ή του κανονισμού αριθ. 128 του ΟΗΕ και της σειράς τροποποιήσεών του που ισχύουν τη στιγμή της υποβολής αίτησης για έγκριση τύπου και/ή των δομοστοιχείων LED και/ή δομοστοιχείων LED και/ή μη αντικαταστάσιμης φωτεινής πηγής (μόνο για φανούς στροφής).
 4.5.1.2.
 Οι εμπρόσθιοι φανοί ομίχλης, ανεξάρτητα από το αν οι φωτεινές πηγές μπορούν να αντικατασταθούν ή όχι, εφοδιάζονται αποκλειστικά και μόνο με μία ή περισσότερες φωτεινές πηγές εγκεκριμένες σύμφωνα με:
 α)
 τον κανονισμό αριθ. 37 του ΟΗΕ ή
 β)
 τον κανονισμό αριθ. 99 του ΟΗΕ ή
 γ)
 τον κανονισμό αριθ. 128 του ΟΗΕ·
 και/ή ένα ή περισσότερα δομοστοιχεία LED όπου ισχύουν οι προδιαγραφές του παραρτήματος 9· η συμμόρφωση προς τις εν λόγω απαιτήσεις ελέγχεται μέσω δοκιμής.
 4.5.1.3.
 Οι προβολείς κατηγορίας D εφοδιάζονται αποκλειστικά και μόνο με:
 4.5.1.3.1
 στην περίπτωση της κύριας δέσμης διασταύρωσης, μία φωτεινή πηγή εκκένωσης αερίου. Επιτρέπονται το πολύ δύο επιπλέον φωτεινές πηγές για τη δέσμη διασταύρωσης, ως εξής:
 α)
 μία πρόσθετη φωτεινή πηγή πυράκτωσης εγκεκριμένη σύμφωνα με τον κανονισμό αριθ. 37 του ΟΗΕ, μία ή περισσότερες πρόσθετες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ ή ένα ή περισσότερα πρόσθετα δομοστοιχεία LED μπορούν να χρησιμοποιούνται εντός του προβολέα δέσμης διασταύρωσης για να συμβάλλουν στον φωτισμό στροφής.
 β)
 μία πρόσθετη φωτεινή πηγή πυράκτωσης εγκεκριμένη σύμφωνα με τον κανονισμό αριθ. 37 του ΟΗΕ, μία ή περισσότερες πρόσθετες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ και/ή ένα ή περισσότερα δομοστοιχεία LED εντός του προβολέα δέσμης διασταύρωσης, μπορούν να χρησιμοποιούνται για την παραγωγή υπέρυθρης ακτινοβολίας. Ενεργοποιούνται μόνο ταυτόχρονα με τη φωτεινή πηγή εκκένωσης αερίου. Σε περίπτωση που η φωτεινή πηγή εκκένωσης αερίου παρουσιάσει βλάβη, η πρόσθετη αυτή φωτεινή πηγή πυράκτωσης, οι φωτεινές πηγές LED και/ή τα δομοστοιχεία LED απενεργοποιούνται αυτόματα.
 Σε περίπτωση βλάβης μιας πρόσθετης φωτεινής πηγής πυράκτωσης ή LED ή ενός δομοστοιχείου LED, ο προβολέας συνεχίζει να πληροί τις απαιτήσεις της δέσμης διασταύρωσης.
 4.5.1.3.2.
 στην περίπτωση δέσμης πορείας, μία ή περισσότερες


text:
φωτεινές πηγές πυράκτωσης, εγκεκριμένες σύμφωνα με τον κανονισμό αριθ. 37 του ΟΗΕ, μία ή περισσότερες φωτεινές πηγές εκκένωσης αερίου εγκεκριμένες σύμφωνα με τον κανονισμό αριθ. 99 του ΟΗΕ, μία ή περισσότερες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ και/ή δομοστοιχεία LED. Όταν χρησιμοποιούνται περισσότερες από μία φωτεινές πηγές για την τροφοδοσία της δέσμης πορείας, οι φωτεινές πηγές αυτές πρέπει να λειτουργούν ταυτόχρονα.
 Μπορεί επίσης ένα μέρος της δέσμης πορείας που παράγεται από μία από αυτές τις φωτεινές πηγές να χρησιμοποιείται αποκλειστικά για μικρής διάρκειας σήματα (φλας προσπέρασης), όπως δηλώνεται από τον αιτούντα. Αυτό θα αναφέρεται στο σχετικό σχέδιο και θα γίνεται παρατήρηση στο έγγραφο κοινοποίησης.
 4.5.1.4.
 Οι προβολείς κατηγορίας Α και Β εφοδιάζονται αποκλειστικά και μόνο με:
 4.5.1.4.1.
 στην περίπτωση της δέσμης διασταύρωσης, μία φωτεινή πηγή πυράκτωσης εγκεκριμένη σύμφωνα με τον κανονισμό αριθ. 37 του ΟΗΕ, μία ή περισσότερες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ ή ένα ή περισσότερα δομοστοιχεία LED. Επιτρέπονται πρόσθετες φωτεινές πηγές για τη δέσμη διασταύρωσης ως εξής:
 α)
 μία πρόσθετη φωτεινή πηγή πυράκτωσης εγκεκριμένη σύμφωνα με τον κανονισμό αριθ. 37 του ΟΗΕ, μία ή περισσότερες πρόσθετες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ ή ένα ή περισσότερα πρόσθετα δομοστοιχεία LED μπορούν να χρησιμοποιούνται εντός του προβολέα δέσμης διασταύρωσης για να συμβάλλουν στον φωτισμό στροφής·
 β)
 μια πρόσθετη φωτεινή πηγή πυράκτωσης εγκεκριμένη σύμφωνα με τον κανονισμό αριθ. 37, μία ή περισσότερες πρόσθετες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ και/ή ένα ή περισσότερα δομοστοιχεία LED εντός του προβολέα δέσμης διασταύρωσης, μπορούν να χρησιμοποιούνται για την παραγωγή υπέρυθρης ακτινοβολίας. Ενεργοποιούνται μόνο ταυτόχρονα με την κύρια δέσμη διασταύρωσης. Σε περίπτωση που η κύρια φωτεινή δέσμη παρουσιάσει βλάβη, οι πρόσθετες αυτές φωτεινές πηγές και/ή τα δομοστοιχεία LED θα απενεργοποιούνται αυτόματα.
 Στην περίπτωση βλάβης μιας πρόσθετης φωτεινής πηγής πυράκτωσης ή μίας ή περισσότερων πρόσθετων φωτεινών πηγών LED ή ενός ή περισσότερων πρόσθετων δομοστοιχείων LED, ο προβολέας θα συνεχίσει να πληροί τις απαιτήσεις της δέσμης διασταύρωσης.
 4.5.1.4.2.
 στην περίπτωση της δέσμης πορείας, ανεξάρτητα από τον τύπο της φωτεινής πηγής (δομοστοιχεία LED ή φωτεινές πηγές πυράκτωσης ή LED) που χρησιμοποιείται για την παραγωγή της κύριας δέσμης διασταύρωσης, μία ή περισσότερες φωτεινές πηγές πυράκτωσης εγκεκριμένες σύμφωνα με τον κανονισμό αριθ. 37 του ΟΗΕ, μία ή περισσότερες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ ή ένα ή περισσότερα δομοστοιχεία LED.
 4.5.1.5.
 Οι προβολείς κατηγορίας AS, BS, CS, DS εφοδιάζονται αποκλειστικά και μόνο με:
 4.5.1.5.1.
 στην περίπτωση της δέσμης διασταύρωσης, μία ή δύο φωτεινές πηγές πυράκτωσης εγκεκριμένες σύμφωνα με τον κανονισμό αριθ. 37 του ΟΗΕ, μία ή περισσότερες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ και/ή ένα ή περισσότερα δομοστοιχεία LED. Στην περίπτωση χρήσης πρόσθετων φωτεινών πηγών και/ή πρόσθετων μονάδων φωτισμού για την παροχή φωτισμού στροφής, χρησιμοποιούνται μόνο φωτεινές πηγές πυράκτωσης εγκεκριμένες σύμφωνα με τον κανονισμό του ΟΗΕ αριθ. 37, φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ και/ή δομοστοιχεία LED.


text:
4.5.1.5.2.
 στην περίπτωση της δέσμης πορείας, ανεξάρτητα από τον τύπο της φωτεινής πηγής (δομοστοιχεία LED ή φωτεινές πηγές πυράκτωσης ή LED) που χρησιμοποιείται για την παραγωγή της κύριας δέσμης διασταύρωσης, μία ή περισσότερες φωτεινές πηγές πυράκτωσης εγκεκριμένες σύμφωνα με τον κανονισμό αριθ. 37 του ΟΗΕ, μία ή περισσότερες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ ή ένα ή περισσότερα δομοστοιχεία LED.
 4.5.1.6.
 Οι προβολείς κατηγορίας ES εφοδιάζονται αποκλειστικά και μόνο με:
 4.5.1.6.1.
 στην περίπτωση της δέσμης διασταύρωσης, μία φωτεινή πηγή εκκένωσης αερίου εγκεκριμένη σύμφωνα με τον κανονισμό αριθ. 99 του ΟΗΕ, μία ή περισσότερες φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ ή ένα ή περισσότερα δομοστοιχεία LED. Στην περίπτωση χρήσης πρόσθετων φωτεινών πηγών και/ή πρόσθετων μονάδων φωτισμού για την παροχή φωτισμού στροφής, χρησιμοποιούνται μόνο φωτεινές πηγές πυράκτωσης εγκεκριμένες σύμφωνα με τον κανονισμό του ΟΗΕ αριθ. 37, φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ και/ή δομοστοιχεία LED.
 4.5.1.6.2.
 στην περίπτωση δέσμης πορείας, ανεξάρτητα από τον τύπο της φωτεινής πηγής (δομοστοιχεία LED ή εκκένωσης αερίου ή LED που χρησιμοποιείται για την παραγωγή της κύριας δέσμης διασταύρωσης, μία ή περισσότερες φωτεινές πηγές εκκένωσης αερίου, εγκεκριμένες σύμφωνα με τον κανονισμό αριθ. 99 του ΟΗΕ, μία ή περισσότερες φωτεινές πηγές LED, εγκεκριμένες σύμφωνα με τον κανονισμό αριθ. 128 του ΟΗΕ, ή ένα ή περισσότερα δομοστοιχεία LED.
 4.5.1.7.
 Οι φανοί στροφής ES εφοδιάζονται αποκλειστικά και μόνο με ένα από τα εξής ή με συνδυασμό των εξής:
 α)
 λαμπτήρες πυράκτωσης εγκεκριμένους σύμφωνα με τον κανονισμό αριθ. 37 του ΟΗΕ·
 β)
 φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ·
 γ)
 δομοστοιχεία LED·
 δ)
 μονάδες φωτεινής πηγής·
 ε)
 μη αντικαταστάσιμη φωτεινή πηγή.
 4.5.1.8.
 Τα ΣΕΦ κατηγορίας C, E, V, W, R εφοδιάζονται αποκλειστικά και μόνο με ένα από τα εξής ή με συνδυασμό των εξής:
 α)
 λαμπτήρες πυράκτωσης εγκεκριμένους σύμφωνα με τον κανονισμό αριθ. 37 του ΟΗΕ·
 β)
 φωτεινές πηγές εκκένωσης αερίου εγκεκριμένες σύμφωνα με τον κανονισμό αριθ. 99 του ΟΗΕ·
 γ)
 φωτεινές πηγές LED εγκεκριμένες σύμφωνα με τον κανονισμό αριθ. 128 του ΟΗΕ·
 δ)
 δομοστοιχεία LED.
 Ωστόσο, η δέσμη διασταύρωσης κατηγορίας C (βασική δέσμη) πρέπει να είναι εφοδιασμένη αποκλειστικά και μόνο είτε με φωτεινές πηγές που μπορούν να αντικατασταθούν είτε με δομοστοιχεία LED που μπορούν να αντικατασταθούν ή δομοστοιχεία LED που δεν μπορούν να αντικατασταθούν.
 4.5.2.
 Γενικές απαιτήσεις για φωτεινές πηγές
 4.5.2.1.
 Σε περίπτωση που η κατηγορία ή οι κατηγορίες ή οι τύποι φωτεινών πηγών περιορίζονται για χρήση σε φανούς σε οχήματα που είναι σε χρήση και ήταν αρχικά εφοδιασμένα με τέτοιους φανούς, ο αιτών την έγκριση τύπου του φανού δηλώνει ότι ο φανός προορίζεται μόνο για τοποθέτηση στα εν λόγω οχήματα· τα στοιχεία αυτά σημειώνονται στην έκθεση επιθεώρησης.
 4.5.2.2.
 Σε περίπτωση αντικαταστάσιμων φωτεινών πηγών:
 α)
 ο σχεδιασμός του φανού είναι τέτοιος ώστε οι φωτεινές πηγές να μπορούν να στερεώνονται μόνο στη σωστή θέση·
 β)
 η διάταξη συγκράτησης της φωτεινής πηγής συμμορφώνεται προς τα χαρακτηριστικά που δίνονται στην έκδοση IEC αριθ. 60061. Ισχύει το δελτίο δεδομένων της διάταξης συγκράτησης


text:
που σχετίζεται με τη χρησιμοποιούμενη κατηγορία φωτεινών πηγών.
 4.5.2.3.
 Τυχόν ηλεκτρονικά όργανα χειρισμού φωτεινής πηγής θεωρείται ότι αποτελούν τμήμα του φανού· μπορεί να αποτελούν τμήμα των δομοστοιχείων LED.
 4.5.2.4.
 Ο προβολέας κατηγορίας D και/ή το σύστημα σταθεροποιητή του ή το όργανο χειρισμού φωτεινής πηγής δεν προκαλεί ακτινοβολούμενες διαταραχές ή διαταραχές γραμμής ισχύος, που προκαλούν δυσλειτουργία άλλων ηλεκτρικών/ηλεκτρονικών συστημάτων του οχήματος. (7)
 4.5.2.5.
 Επιτρέπονται εμπρόσθιοι φανοί ομίχλης, που έχουν σχεδιαστεί για να λειτουργούν μόνιμα με πρόσθετο σύστημα για τον έλεγχο της έντασης του εκπεμπόμενου φωτός ή οι οποίοι είναι αμοιβαία ενσωματωμένοι σε άλλη λειτουργία, χρησιμοποιώντας κοινή φωτεινή πηγή, και έχουν σχεδιαστεί για να λειτουργούν μόνιμα με πρόσθετο σύστημα για τον έλεγχο της έντασης του εκπεμπόμενου φωτός.
 4.5.2.6.
 Εκτός από την περίπτωση του ΣΕΦ και των φανών στροφής, σε περίπτωση φανού με μία ή περισσότερες φωτεινές πηγές ή δομοστοιχεία LED που παράγουν την κύρια δέσμη διασταύρωσης ή την εμπρόσθια δέσμη ομίχλης και έχουν συνολική αντικειμενική φωτεινή ροή άνω των 2 000 lumen, γίνεται αναφορά στο έντυπο κοινοποίησης του παραρτήματος 1.
 Σε περίπτωση που το ΣΕΦ περιλαμβάνει φωτεινές πηγές και/ή δομοστοιχεία LED που παράγουν τη βασική δέσμη διασταύρωσης και έχουν συνολική αντικειμενική φωτεινή ροή των μονάδων φωτισμού όπως αναφέρεται στο σημείο 9.3.2.3. του εντύπου κοινοποίησης που υπερβαίνει τα 2 000 lumen ανά πλευρά, γίνεται αναφορά στο έντυπο κοινοποίησης του παραρτήματος 1.
 Η αντικειμενική φωτεινή ροή των δομοστοιχείων LED θα μετράται όπως περιγράφεται στο σημείο 5. του παραρτήματος 9.
 4.5.2.7.
 Ένα δομοστοιχείο LED πρέπει:
 α)
 να μπορεί να αφαιρεθεί από τη διάταξή του μόνο με τη χρήση εργαλείων, εκτός αν αναφέρεται στο ενημερωτικό έντυπο ότι το δομοστοιχείο LED δεν μπορεί να αντικατασταθεί· και
 β)
 να είναι σχεδιασμένο έτσι ώστε, ανεξάρτητα από τη χρήση εργαλείων να μην μπορεί να αντικατασταθεί μηχανικά από κάποια δυνάμενη να αντικατασταθεί εγκεκριμένη φωτεινή πηγή.
 4.5.3.
 Ειδικές απαιτήσεις για φωτεινές πηγές
 4.5.3.1.
 Στην περίπτωση φανών στροφής εφοδιασμένων με δομοστοιχεία φωτεινής πηγής, ο σχεδιασμός των δομοστοιχείων φωτεινής πηγής είναι τέτοιος ώστε:
 α)
 κάθε δομοστοιχείο φωτεινής πηγής να μην είναι δυνατόν να τοποθετηθεί σε καμία άλλη θέση εκτός από τη σωστή θέση για την οποία προορίζεται και να μπορεί να αφαιρείται μόνο με τη χρήση εργαλείων·
 β)
 εάν στο περίβλημα μιας διάταξης χρησιμοποιούνται περισσότερα από ένα δομοστοιχεία φωτεινών πηγών, δεν μπορούν να χρησιμοποιηθούν εναλλακτικά δομοστοιχεία φωτεινών πηγών με διαφορετικά χαρακτηριστικά στο ίδιο περίβλημα φανού·
 γ)
 τα δομοστοιχεία φωτεινής πηγής είναι απαραβίαστα·
 δ)
 τα δομοστοιχεία φωτεινής πηγής σχεδιάζονται έτσι ώστε, ανεξάρτητα από τη χρήση εργαλείων, να μην είναι δυνατή η μηχανική αντικατάστασή τους από αντικαταστάσιμη εγκεκριμένη φωτεινή πηγή.
 4.5.3.2.
 Για προβολείς, ΣΕΦ και εμπρόσθιο φανό ομίχλης εξοπλισμένο με φωτεινές πηγές LED και/ή δομοστοιχεία LED:
 4.5.3.2.1.
 Τα ηλεκτρονικά όργανα χειρισμού φωτεινής πηγής που συνδέονται με τη λειτουργία των δομοστοιχείων LED, κατά περίπτωση, θεωρούνται ότι αποτελούν μέρος του φανού· μπορεί να αποτελούν τμήμα των δομοστοιχείων LED.
 4.5.3.2.2.
 Ο φανός και τα δομοστοιχεία LED πληρούν τις σχετικές απαιτήσεις που καθορίζονται στο παράρτημα 9 του παρόντος κανονισμού. Η συμμόρφωση με τις απαιτήσεις ελέγχεται μέσω δοκιμής.
 4.5.3.2.3.
 Στην περίπτωση προβολέα κατηγορίας A, B, D και ΣΕΦ, η συνολική αντικειμενική


text:
φωτεινή ροή όλων των φωτεινών πηγών LED και/ή των δομοστοιχείων LED που παράγουν την κύρια δέσμη διασταύρωσης και μετρώνται όπως περιγράφεται στην παράγραφο 5 του παραρτήματος 9 (μόνο δομοστοιχεία LED) πρέπει να είναι ίση ή μεγαλύτερη από 1 000 lumen.
 4.5.3.2.4.
 Στην περίπτωση προβολέα κατηγορίας AS, BS, CS και DS, η συνολική αντικειμενική φωτεινή ροή όλων των φωτεινών πηγών LED και/ή των δομοστοιχείων LED που παράγουν την κύρια δέσμη διασταύρωσης και μετρώνται όπως περιγράφεται στο σημείο 5 του παραρτήματος 9 (μόνο δομοστοιχεία LED) πρέπει να είναι εντός των ακόλουθων ορίων.
 Πίνακας 3
 «Κατηγορίες AS, BS, CS και DS — Ελάχιστα και μέγιστα όρια δέσμης διασταύρωσης για φωτεινή ροή»
 Προβολείς κατηγορίας AS
 Προβολείς κατηγορίας BS
 Προβολείς κατηγορίας CS
 Προβολείς κατηγορίας DS
 Ελάχιστο όριο δέσμης διασταύρωσης
 150 lumen
 350 lumen
 500 lumen
 1 000 lumen
 Μέγιστο όριο δέσμης διασταύρωσης
 900 lumen
 1 000 lumen
 2 000 lumen
 2 000 lumen
 4.5.3.2.5.
 Στην περίπτωση προβολέων κατηγορίας ES, η συνολική αντικειμενική φωτεινή ροή όλων των φωτεινών πηγών LED και/ή των δομοστοιχείων LED που παράγουν την κύρια δέσμη διασταύρωσης και μετρώνται όπως περιγράφεται στο σημείο 5 του παραρτήματος 9, πρέπει να είναι εντός των ακόλουθων ορίων:
 Πίνακας 4
 «Κατηγορία ES — Ελάχιστο όριο δέσμης διασταύρωσης για φωτεινή ροή»
 Προβολείς κατηγορίας ES
 Ελάχιστο όριο δέσμης διασταύρωσης
 2 000 lumen
 4.5.3.2.6.
 Στην περίπτωση δομοστοιχείου LED που μπορεί να αντικατασταθεί, η αφαίρεση και αντικατάσταση του εν λόγω δομοστοιχείου LED, όπως περιγράφεται στο παράρτημα 9 σημείο 1.4.1, πρέπει να υποδεικνύεται κατά τρόπο ικανοποιητικό για την τεχνική υπηρεσία.
 4.5.3.2.7.
 Ο κανονισμός αριθ. 48 του ΟΗΕ ορίζει ότι τα δομοστοιχεία LED μπορούν να περιέχουν στηρίγματα για άλλες φωτεινές πηγές.
 4.5.3.3.
 Στην περίπτωση προβολέων κατηγορίας AS, BS, CS και DS, η φωτεινή ροή αναφοράς στα 13,2 V κάθε φωτεινής πηγής πυράκτωσης για την κύρια δέσμη διασταύρωσης δεν υπερβαίνει τα 900 lm για τις κλάσεις AS και BS και τα 2 000 lm για τις κατηγορίες CS και DS.
 4.6.
 Δοκιμή του φανού
 Ανάλογα με τη φωτεινή πηγή που χρησιμοποιείται, ισχύουν οι παρακάτω όροι.
 4.6.1.
 Στην περίπτωση αντικαταστάσιμων φωτεινών πηγών πυράκτωσης:
 4.6.1.1.
 Στην περίπτωση φωτεινών πηγών πυράκτωσης που λειτουργούν απευθείας υπό τις συνθήκες του συστήματος τάσης του οχήματος:
 ο φανός ελέγχεται μέσω άχρωμων πρότυπων (étalon) φωτεινών πηγών πυράκτωσης, όπως ορίζεται στον κανονισμό αριθ. 37.
 Κατά τη διάρκεια της δοκιμής του φανού, εκτός από τους φανούς στροφής, η παροχή ισχύος για τους λαμπτήρες πυράκτωσης ρυθμίζεται έτσι ώστε να προκύπτει η φωτεινή ροή αναφοράς στα 13,2 V, όπως αναγράφεται στο σχετικό δελτίο δεδομένων του κανονισμού αριθ. 37 του ΟΗΕ.
 Κατά τη διάρκεια της δοκιμής των φανών στροφής, η παροχή ισχύος για τις φωτεινές πηγές πυράκτωσης ρυθμίζεται έτσι ώστε να προκύπτει η φωτεινή ροή αναφοράς στα 13,2 V ή στα 13,5 V, όπως αναγράφεται στο σχετικό δελτίο δεδομένων του κανονισμού αριθ. 37 του ΟΗΕ.
 Ωστόσο, αν χρησιμοποιείται για την κύρια δέσμη διασταύρωσης φωτεινή πηγή πυράκτωσης κατηγορίας H9 ή H9B, ο αιτών μπορεί να επιλέξει τη φωτεινή ροή αναφοράς στα 12,2 V ή στα 13,2 V, όπως αναγράφεται στο σχετικό δελτίο δεδομένων του κανονισμού αριθ. 37 του


text:
ΟΗΕ, και γίνεται, στο σημείο 9 του εντύπου κοινοποίησης του παραρτήματος 1, αναφορά σχετικά με το ποια τάση επιλέχθηκε για την έγκριση τύπου.
 4.6.1.2.
 Για να προστατευτεί η πρότυπη (étalon) φωτεινή πηγή πυράκτωσης κατά τη διαδικασία της φωτομετρικής μέτρησης, επιτρέπεται να εκτελούνται οι μετρήσεις σε φωτεινή ροή διαφορετική από τη φωτεινή ροή αναφοράς στα 13,2 V. Εάν η τεχνική υπηρεσία επιλέξει να διενεργήσει τις μετρήσεις κατά τέτοιον τρόπο, η φωτεινή ένταση πρέπει να διορθωθεί με πολλαπλασιασμό της μετρηθείσας τιμής επί τον ατομικό συντελεστή F φανού της πρότυπης φωτεινής πηγής πυράκτωσης, προκειμένου να επαληθευτεί η συμμόρφωση με τις φωτομετρικές απαιτήσεις, όπου:
 F φανού = Φ αναφοράς/ Φ δοκιμής
 Φ αναφοράς είναι η φωτεινή ροή αναφοράς στα 13,2 V, όπως ορίζεται στο σχετικό δελτίο δεδομένων του κανονισμού αριθ. 37 του ΟΗΕ.
 Φ δοκιμής είναι η πραγματική φωτεινή ροή που χρησιμοποιείται για τη μέτρηση.
 Ωστόσο, αν επιλεγεί η φωτεινή ροή αναφοράς των 12,2 V, όπως ορίζεται στο δελτίο δεδομένων για την κατηγορία H9 ή H9B, δεν επιτρέπεται η εν λόγω διαδικασία.
 4.6.2.
 Στην περίπτωση φωτεινής πηγής εκκένωσης αερίου:
 Μια τυποποιημένη φωτεινή πηγή χρησιμοποιείται όπως προσδιορίζεται στον κανονισμό αριθ. 99 του ΟΗΕ, που έχει υποβληθεί σε γήρανση κατά τη διάρκεια τουλάχιστον 15 κύκλων, σύμφωνα με το σημείο 4, παράρτημα 4 του κανονισμού αριθ. 99 του ΟΗΕ.
 Κατά τη διάρκεια της δοκιμής του φανού, η τάση στα τερματικά του σταθεροποιητή ή στα τερματικά της φωτεινής πηγής, στην περίπτωση που ο σταθεροποιητής δεν είναι ενσωματωμένος στη φωτεινή πηγή, ρυθμίζεται για να παραμένει 13,2 V για σύστημα 12 V ή στην τάση του οχήματος όπως προσδιορίζεται από τον αιτούντα, με ανοχή ± 0,1 V.
 Η αντικειμενική φωτεινή ροή της φωτεινής πηγής εκκένωσης αερίου μπορεί να διαφέρει από αυτή που προσδιορίζεται στον κανονισμό αριθ. 99 του ΟΗΕ. Σε αυτή την περίπτωση, οι τιμές φωτεινής έντασης διορθώνονται αντίστοιχα.
 4.6.3.
 Στην περίπτωση αντικαταστάσιμων φωτεινών πηγών LED:
 Ο φανός ελέγχεται μέσω μιας τυποποιημένης φωτεινής πηγής, όπως ορίζεται στον κανονισμό αριθ. 128 του ΟΗΕ.
 Κατά τη διάρκεια της δοκιμής του φανού, η τάση που παρέχεται στις φωτεινές πηγές ρυθμίζεται ώστε να διατηρείται στα 13,2 V ή 13,5 V (προαιρετικά μόνο για φανούς στροφής) για σύστημα 12 V ή στα 28 V για σύστημα 24 V ή στην τάση του οχήματος όπως καθορίζεται από τον αιτούντα, με ανοχή ± 0,1 V.
 Οι παραγόμενες τιμές φωτεινής έντασης διορθώνονται. Ο συντελεστής διόρθωσης είναι ο λόγος μεταξύ της αντικειμενικής φωτεινής ροής και της τιμής της φωτεινής ροής που προκύπτει υπό την εφαρμοζόμενη τάση. Στην περίπτωση περισσότερων φωτεινών πηγών LED, εφαρμόζεται η μέση τιμή των συντελεστών διόρθωσης, ενώ κάθε επιμέρους συντελεστής διόρθωσης δεν αποκλίνει περισσότερο από 5 % από τη μέση τιμή.
 4.6.4.
 Στην περίπτωση δομοστοιχείων LED:
 Όλες οι μετρήσεις επί φανών που είναι εξοπλισμένοι με δομοστοιχεία LED πραγματοποιούνται στα 6,3 V, 13,2 V ή 28, V αντίστοιχα, αν δεν προσδιορίζεται άλλως στον παρόντα κανονισμό. Τα δομοστοιχεία LED που λειτουργούν με ηλεκτρονικό όργανο χειρισμού φωτεινής πηγής μετρούνται με την τάση εισόδου, όπως προσδιορίζεται από τον αιτούντα, ή με διακόπτη τροφοδότησης και λειτουργίας ο οποίος αντικαθιστά το όργανο


text:
χειρισμού για τη φωτομετρική δοκιμή.
 4.6.5.
 Στην περίπτωση μη αντικαταστάσιμων φωτεινών πηγών, μόνο εάν επιτρέπεται σύμφωνα με τις απαιτήσεις του σημείου 4:
 Όλες οι μετρήσεις σε φανούς εφοδιασμένους με μη αντικαταστάσιμες φωτεινές πηγές πραγματοποιούνται στα 6,3 V ή 6,75 V (προαιρετικά μόνο για προβολείς στροφής), 13,2 V ή 13,5 V (προαιρετικά μόνο για προβολείς στροφής) ή 28,0 V ή σε άλλη τάση του οχήματος όπως προσδιορίζεται από τον αιτούντα. Το εργαστήριο δοκιμών μπορεί να ζητήσει από τον αιτούντα την ειδική παροχή ισχύος που απαιτείται για την τροφοδότηση των φωτεινών πηγών. Οι τάσεις δοκιμής εφαρμόζονται στα τερματικά εισόδου του φανού.
 4.6.6.
 Στην περίπτωση φανού που χρησιμοποιεί όργανο χειρισμού φωτεινής πηγής που αποτελεί μέρος του φανού, η τάση που δηλώνεται από τον αιτούντα εφαρμόζεται στα τερματικά εισόδου του φανού αυτού.
 4.6.7.
 Στην περίπτωση φανού που χρησιμοποιεί όργανο χειρισμού φωτεινής πηγής που δεν αποτελεί μέρος του φανού, η τάση που δηλώνεται από τον αιτούντα εφαρμόζεται στα τερματικά εισόδου αυτού του οργάνου χειρισμού φωτεινής πηγής. Το εργαστήριο δοκιμής ζητάει από τον αιτούντα το όργανο χειρισμού φωτεινής πηγής που απαιτείται για την παροχή της φωτεινής πηγής και τις ισχύουσες λειτουργίες. Η ταυτοποίηση αυτού του οργάνου χειρισμού φωτεινής πηγής κατά περίπτωση και/ή η τάση που εφαρμόζεται συμπεριλαμβανομένων των ανοχών αναγράφεται στο έντυπο κοινοποίησης του παραρτήματος 1.
 4.6.8.
 Στην περίπτωση προβολέων ή ΣΕΦ εφοδιασμένων με διαφορετικά είδη φωτεινών πηγών, το τμήμα του φανού που είναι εφοδιασμένο:
 α)
 με αντικαταστάσιμες φωτεινές πηγές υποβάλλεται σε δοκιμή σύμφωνα με την παράγραφο 4.6.1.·
 β)
 με φωτεινή πηγή εκκένωσης αερίου υποβάλλεται σε δοκιμή σύμφωνα με την παράγραφο 4.6.2.·
 γ)
 με μη αντικαταστάσιμες φωτεινές πηγές LED υποβάλλεται σε δοκιμή σύμφωνα με την παράγραφο 4.6.3.·
 δ)
 με δομοστοιχεία LED υποβάλλεται σε δοκιμή σύμφωνα με την παράγραφο 4.6.4.
 και, στη συνέχεια, προστίθεται στο προηγούμενο αποτέλεσμα που προέκυψε από τις υπό δοκιμή φωτεινές πηγές.
 4.7.
 Δοκιμή συστατικών στοιχείων μετάδοσης του φωτός από πλαστικό υλικό (εκτός των φανών στροφής και των προβολέων κατηγορίας AS).
 4.7.1.
 Εάν ο εξωτερικός φακός του φανού είναι κατασκευασμένος από πλαστικό υλικό, οι δοκιμές διενεργούνται σύμφωνα με τις απαιτήσεις του παραρτήματος 8.
 4.7.2.
 Η ανθεκτικότητα στις υπεριώδεις ακτίνες των συστατικών στοιχείων μετάδοσης του φωτός που βρίσκονται εντός ενός εμπρόσθιου φανού ομίχλης και αποτελούνται από πλαστικό υλικό υποβάλλεται σε δοκιμή σύμφωνα με το παράρτημα 8 σημείο 3.4.
 4.7.2.1.
 Η δοκιμή που προβλέπεται στο σημείο 4.7.2 δεν είναι απαραίτητη αν χρησιμοποιούνται πηγές φωτός χαμηλής υπεριώδους ακτινοβολίας, όπως ορίζεται είτε στον σχετικό κανονισμό του ΟΗΕ είτε στο παράρτημα 9, ή εάν λαμβάνονται διατάξεις για την προστασία των σχετικών στοιχείων του φανού από την υπεριώδη ακτινοβολία, π.χ. με γυάλινα φίλτρα.
 4.8.
 Η ευκρίνεια και η γραμμικότητα του μεταιχμίου φωτεινής-σκοτεινής περιοχής, κατά περίπτωση, υποβάλλονται σε δοκιμή σύμφωνα με τις απαιτήσεις του παραρτήματος 5 ή 6 αντίστοιχα.
 4.9.
 Με εξαίρεση τους φανούς στροφής, πραγματοποιούνται συμπληρωματικές δοκιμές σύμφωνα με τους όρους του παραρτήματος 7, προκειμένου να διασφαλιστεί ότι κατά τη διάρκεια της λειτουργίας δεν συντελούνται υπερβολικές μεταβολές της φωτομετρικής απόδοσης.
 4.10.
 Φανοί με ασύμμετρο «μεταίχμιο φωτεινής-σκοτεινής περιοχής» που είναι σχεδιασμένοι ώστε να πληρούν τις απαιτήσεις της κυκλοφορίας τόσο επί του


text:
δεξιού όσο και επί του αριστερού της οδού, μπορούν να προσαρμόζονται για κυκλοφορία επί δεδομένης πλευράς της οδού είτε με κατάλληλη αρχική τοποθέτηση όταν εγκαθίστανται επί του οχήματος είτε με επιλεκτική τοποθέτηση από τον χρήστη. Τέτοιου είδους αρχική ή επιλεκτική τοποθέτηση μπορεί να συνίσταται, για παράδειγμα, σε τοποθέτηση είτε της οπτικής μονάδας υπό δεδομένη γωνία επί του οχήματος είτε των φωτεινών πηγών που παράγουν την κύρια δέσμη διασταύρωσης υπό δεδομένη γωνία/θέση ως προς την οπτική μονάδα.
 Σε όλες τις περιπτώσεις, μόνο δύο διαφορετικές και σαφώς διακεκριμένες θέσεις, μία για κυκλοφορία επί του δεξιού και μία για κυκλοφορία επί του αριστερού της οδού, μπορεί να είναι δυνατές και ο σχεδιασμός πρέπει να αποκλείει εξ απροσεξίας μετατόπιση από τη μια θέση στην άλλη ή ρύθμιση σε ενδιάμεση θέση.
 Όπου οι φωτεινές πηγές που παράγουν την κύρια δέσμη διασταύρωσης έχουν τη δυνατότητα να ρυθμιστούν σε δύο διαφορετικές θέσεις, τα στοιχεία στερέωσης της φωτεινής πηγής στον ανακλαστήρα πρέπει να είναι έτσι σχεδιασμένα και κατασκευασμένα έτσι ώστε σε κάθε μια από τις δυο θέσεις η φωτεινή πηγή να διατηρείται σταθερή με την ίδια ακρίβεια που απαιτείται και για προβολείς που έχουν σχεδιαστεί για κυκλοφορία σε έναν μόνο κλάδο της οδού.
 Η συμμόρφωση προς τις εν λόγω παραγράφους πιστοποιείται με οπτικό έλεγχο και όπου είναι απαραίτητο με δοκιμαστική τοποθέτηση.
 4.11.
 Δοκιμή μηχανικών ή ηλεκτρομηχανικών κατασκευών
 4.11.1.
 Σε προβολείς ή σε συστήματα σχεδιασμένα να εκπέμπουν εναλλάξ δέσμη πορείας και δέσμη διασταύρωσης, ή δέσμη διασταύρωσης και/ή δέσμη πορείας που σχεδιάζονται για να καταστούν φωτισμός στροφής, κάθε μηχανική, ηλεκτρομηχανική ή άλλη διάταξη ενσωματωμένη στον προβολέα και τις μονάδες φωτισμού για την αλλαγή από τη μία φωτεινή δέσμη στην άλλη πρέπει να είναι κατασκευασμένη κατά τρόπον ώστε:
 4.11.1.1.
 η διάταξη να είναι αρκετά ανθεκτική ώστε να αντέχει σε 50 000 λειτουργίες υπό κανονικές συνθήκες χρήσης. Για να ελέγξει τη συμμόρφωση με την απαίτηση αυτή, η τεχνική υπηρεσία που είναι αρμόδια για τις δοκιμές έγκρισης μπορεί:
 α)
 να ζητήσει από τον αιτούντα να παράσχει τον εξοπλισμό που απαιτείται για την εκτέλεση της δοκιμής·
 β)
 να αποφύγει τη δοκιμή, αν ο προβολέας που προσκομίζει ο αιτών συνοδεύεται από έκθεση δοκιμής, η οποία έχει εκδοθεί από τεχνική υπηρεσία αρμόδια για τις δοκιμές έγκρισης προβολέων της ιδίας κατασκευής (συναρμολόγησης), η οποία επιβεβαιώνει τη συμμόρφωση με την απαίτηση αυτή·
 4.11.2.
 Προβολείς κατηγορίας A, B και D:
 4.11.2.1.
 Στην περίπτωση βλάβης, η φωτεινή ένταση πάνω από τη γραμμή H-H δεν πρέπει να υπερβαίνει τις τιμές μιας δέσμης διασταύρωσης σύμφωνα με το σημείο 5.2. Επιπλέον, σε προβολείς που σχεδιάζονται έτσι ώστε να παρέχουν δέσμη διασταύρωσης και/ή δέσμη πορείας η οποία θα αποτελέσει φωτισμό στροφής, πρέπει να εξασφαλίζεται ελάχιστη φωτεινή ένταση τουλάχιστον 2 500 cd στο σημείο δοκιμής 25 V (γραμμή VV, 1,72D).
 4.11.2.2.
 Είτε η κύρια δέσμη διασταύρωσης είτε η δέσμη πορείας πρέπει πάντοτε να επιτυγχάνονται χωρίς να υπάρχει δυνατότητα του μηχανισμού να σταματήσει μεταξύ των δύο θέσεων.
 4.11.3.
 Προβολείς κατηγορίας AS, BS, CS, DS και ES:
 4.11.3.1.
 Εκτός από τις πρόσθετες φωτεινές πηγές και τις πρόσθετες μονάδες φωτισμού που χρησιμοποιούνται για την παραγωγή φωτισμού στροφής, σε


text:
περίπτωση βλάβης, πρέπει να είναι δυνατή η αυτόματη λήψη δέσμης διασταύρωσης ή κατάστασης όσον αφορά τις φωτομετρικές συνθήκες η οποία παράγει τιμές που δεν υπερβαίνουν τα 1 200 cd στη ζώνη 1 και τουλάχιστον 2 400 cd στα 0,86 D-V με μέσα όπως, για παράδειγμα, το σβήσιμο, η εξασθένιση ή η μείωση της δέσμης και/ή η αντικατάσταση της λειτουργίας·
 4.11.3.2.
 Εκτός από τις πρόσθετες φωτεινές πηγές και τις πρόσθετες μονάδες φωτισμού που χρησιμοποιούνται για την παραγωγή φωτισμού στροφής, είτε η δέσμη διασταύρωσης είτε η δέσμη πορείας επιτυγχάνονται πάντα χωρίς να υπάρχει δυνατότητα του μηχανισμού να σταματήσει μεταξύ των δύο θέσεων.
 4.11.4.
 ΣΕΦ:
 4.11.4.1.
 Εκτός από την περίπτωση προσαρμογής της δέσμης πορείας, είτε η δέσμη διασταύρωσης είτε η δέσμη πορείας επιτυγχάνονται πάντα χωρίς να υπάρχει δυνατότητα του μηχανισμού να σταματήσει μεταξύ των δύο θέσεων ή σε κατάσταση ακαθόριστη· όταν αυτό δεν είναι εφικτό, η εν λόγω κατάσταση καλύπτεται από τις διατάξεις του σημείου 4.11.4.2.
 4.11.4.2.
 Σε περίπτωση βλάβης, το σύστημα τίθεται αυτόματα σε δέσμη διασταύρωσης ή σε κατάσταση κατά την οποία οι φωτομετρικές τιμές δεν υπερβαίνουν τα 1 300 cd στη ζώνη III β που ορίζεται στο σημείο 5.3 ούτε είναι κατώτερες των 3 400 cd σε ένα σημείο του «τμήματος Iμέγ», με μέσα όπως, για παράδειγμα, το σβήσιμο, η εξασθένιση ή η μείωση της δέσμης και/ή η αντικατάσταση της λειτουργίας.
 Κατά τη διενέργεια των δοκιμών προκειμένου να διαπιστωθεί η συμμόρφωση με τις απαιτήσεις αυτές, η τεχνική υπηρεσία που είναι αρμόδια για τις δοκιμές έγκρισης πρέπει να ανατρέξει στις οδηγίες που παρέχονται από τον αιτούντα.
 4.11.5.
 Ο χρήστης δεν μπορεί να μεταβάλει με κοινά εργαλεία το σχήμα ή τη θέση των κινητών μερών ή να επηρεάσει τη διάταξη διακοπής.
 4.12.
 Διάταξη φωτισμού φανών με ασύμμετρη γραμμή «μεταιχμίου φωτεινής-σκοτεινής περιοχής» μόνο για διαφορετικές συνθήκες κυκλοφορίας
 4.12.1.
 Στην περίπτωση φανών που έχουν σχεδιαστεί για να πληρούν τους όρους κυκλοφορίας σε έναν μόνο κλάδο της οδού (δεξιό ή αριστερό), θα λαμβάνονται τα δέοντα μέτρα για την αποφυγή όχλησης των χρηστών- του οδικού δικτύου σε χώρα όπου το ρεύμα κυκλοφορίας κινείται στον αντίθετο κλάδο της οδού από αυτόν της χώρας για την οποία σχεδιάστηκε ο προβολέας (8). Τα μέτρα αυτά μπορεί να είναι:
 α)
 απόκρυψη ενός μέρους της εξωτερικής επιφάνειας του φακού·
 β)
 καθοδική κίνηση της δέσμης. επιτρέπεται η οριζόντια κίνηση·
 γ)
 κάθε άλλο μέτρο για την εξάλειψη ή τη μείωση του ασύμμετρου μέρους της δέσμης.
 4.12.2.
 Μετά την εφαρμογή των μέτρων που περιγράφονται στο σημείο 4.12.1, πρέπει να πληρούνται οι ακόλουθες απαιτήσεις σχετικά με τη φωτεινή ένταση του φανού με τη ρύθμιση να παραμένει αμετάβλητη σε σύγκριση με αυτήν για την αρχική κατεύθυνση κυκλοφορίας:
 4.12.2.1.
 Δέσμη διασταύρωσης σχεδιασμένη για κυκλοφορία επί του δεξιού της οδού και προσαρμοσμένη για κυκλοφορία επί του αριστερού της οδού:
 στο σημείο 0,86 D-1,72 L τουλάχιστον 2 500 cd·
 στο σημείο 0,57 U-3,43 R όχι περισσότερο από 880 cd.
 4.12.2.2.
 Δέσμη διασταύρωσης σχεδιασμένη για κυκλοφορία επί του αριστερού της οδού και προσαρμοσμένη για κυκλοφορία επί του δεξιού της οδού:
 στο σημείο 0,86 D-1,72 R τουλάχιστον 2 500 cd·
 στο σημείο


text:
0,57 U-3,43 L όχι περισσότερο από 880 cd.
 4.13.
 Κατά περίπτωση, ο φανός πρέπει να είναι κατασκευασμένος κατά τρόπον ώστε σε περίπτωση αστοχίας φωτεινής πηγής ή δομοστοιχείου LED να παρέχεται σήμα αστοχίας, προκειμένου να συμμορφώνεται με τις σχετικές διατάξεις του κανονισμού αριθ. 48 του ΟΗΕ.
 4.14.
 Το στοιχείο ή τα στοιχεία στα οποία είναι στερεωμένη φωτεινή πηγή που μπορεί να αντικατασταθεί πρέπει να είναι σχεδιασμένα κατά τρόπον ώστε να μπορεί να τοποθετηθεί εύκολα η φωτεινή πηγή, χωρίς κίνδυνο για τον χρήστη να κάνει λάθος, ακόμη και μέσα στο σκοτάδι.
 4.15.
 Για τη φωτομετρική ρύθμιση και τις συνθήκες μέτρησης, βλ. παράρτημα 4.
 4.15.1.
 Στην περίπτωση φανών με αντικαταστάσιμες φωτεινές πηγές, ο φανός θεωρείται αποδεκτός εφόσον πληροί τις απαιτήσεις της παραγράφου 5 με μία τουλάχιστον πρότυπη (étalon) φωτεινή πηγή, η οποία μπορεί να υποβάλλεται μαζί με τον φανό.
 4.16.
 Χρώμα εκπεμπόμενου φωτός:
 Το χρώμα του εκπεμπόμενου φωτός είναι λευκό για όλους τους φανούς. Ωστόσο, για τους εμπρόσθιους φανούς ομίχλης, το χρώμα του εκπεμπόμενου φωτός μπορεί να είναι επιλεκτικό κίτρινο, εάν ζητηθεί από τον αιτούντα.
 Για τους φανούς στροφής, το χρώμα του εκπεμπόμενου φωτός εντός του πλέγματος κατανομής φωτός που ορίζεται στο παράρτημα 4, σχήμα A4-XII είναι λευκό. Εκτός του πεδίου αυτού, δεν παρατηρείται έντονη μεταβολή χρωμάτων.
 4.16.1.
 Τα χρωματομετρικά χαρακτηριστικά των φανών που περιέχουν δομοστοιχεία LED μετριούνται σύμφωνα με το σημείο 4.3.2 του παραρτήματος 9.
 4.17.
 Στην περίπτωση προβολέων ή ΣΕΦ με ρυθμιζόμενο ανακλαστήρα, οι απαιτήσεις των σημείων 5.1. και 5.4. ισχύουν για κάθε θέση ανάρτησης που υποδεικνύεται σύμφωνα με το σημείο 3.1.3. Για την επαλήθευση, εφαρμόζεται η ακόλουθη διαδικασία:
 4.17.1.
 Κάθε εφαρμοζόμενη θέση επιτυγχάνεται επί του γωνιομέτρου δοκιμής ως προς γραμμή η οποία ενώνει το κέντρο της φωτεινής πηγής και το σημείο HV επί της στοχευόμενης οθόνης. Ο προσαρμοζόμενος ανακλαστήρας/σύστημα ή ένα ή περισσότερα από τα μέρη του τοποθετείται τότε σε θέση κατά την οποία ο φωτισμός στην οθόνη μέτρησης αντιστοιχεί στη σχετική προβλεπόμενη στόχευση.
 4.17.2.
 Με τον ανακλαστήρα/σύστημα ή ένα ή περισσότερα από τα μέρη τους, αφού τοποθετηθεί αρχικά σύμφωνα με τις διατάξεις του σημείου 4.17.1, η διάταξη ή τα μέρη της πρέπει να ικανοποιούν τις σχετικές φωτομετρικές απαιτήσεις των σημείων 5.1 και 5.4.·
 4.17.3.
 Γίνονται πρόσθετες δοκιμές αφού ο ανακλαστήρας/το σύστημα ή ένα ή περισσότερα από τα μέρη του μετατοπιστεί κατακόρυφα κατά ±2° ή τουλάχιστον στην ακραία θέση, εφόσον αυτή είναι μικρότερη από 2°, σε σχέση με την αρχική του θέση, με τη βοήθεια ρυθμιστικής διάταξης του συστήματος ή ενός ή περισσοτέρων από τα μέρη του. Μετά την επαναστόχευση του προβολέα/συστήματος ή ενός ή περισσότερων από τα μέρη του (για παράδειγμα μέσω γωνιομέτρου), προς την αντίθετη κατεύθυνση, η ποσότητα του φωτός που εκπέμπεται προς τις κατωτέρω κατευθύνσεις πρέπει να ελέγχεται και να παραμένει εντός των προκαθορισμένων ορίων:
 Δέσμη διασταύρωσης
 για τα σημεία προβολέα B 50 L και 75 R (B 50 R και 75 L, αντίστοιχα)·
 για τα σημεία ΣΕΦ B 50 L και 75 R, ή 50 R, ανάλογα με την περίπτωση·
 για την κατηγορία AS, BS, CS, DS και ES, σημεία HV και 0,86 \ D-V.
 Δέσμη